
Budskab  fra  Det  øverste  Præsidentskab 

PRINCIPPER  FOR 
TIMELIG  FRELSE 

Præsident  Marion  G.  Romney 

Andenrådgiver  i  Det  øverste  præsidentskab 


Vi  står  i  dag  over  for  en  hel  række 
alvorlige  økonomiske  problemer. 
Men  at  stå  over  for  perioder  med 
økonomiske  vanskeligheder,  ja  endog 
afsavn,  er  ikke  noget  nyt  for  os  som 
kirke.  I  tidens  løb  har  de  hellige  mere 
end  én  gang  stået  over  for  sådanne 
trængsler.  Derfor  har  Herren  lige  fra 
kirkens  første  tid  vejledt  sine  ledere  til 
klart  at  forstå  visse  korrekte  principper. 
Vi  føler  os  forpligtede  til  påny  at 
fremhæve  disse  grundlæggende  prin- 
cipper for  timelig  frelse. 
Straks  ved  begyndelsen  af  dette  år- 
hundrede forklarede  præsident  Jo- 
seph F.  Smith  betydningen  af  timelig 
frelse  og  dets  forhold  til  åndelig  frelse: 
„I  må  aldrig  glemme,  at  det  timelige  og 
det  åndelige  er  blandet.  De  kan  ikke 
adskilles.  Det  ene  kan  ikke  fortsætte 
uden  det  andet,  så  længe  vi  er  her  i 
dødeligheden.  .  . 

Desidstedages  hellige  tror  ikke  blot  på 
at  evangeliet  kan  frelse  dem  åndeligt 
men  også  timeligt.  Vi  må  sørge  for 
kvæget,  .  .  .  haverne  og  gårdene,  .  .  . 
og  andre  nødvendige  forehavender  til 
opretholdelse  af  livet  for  os  selv  og  for 
vore  børn  her  på  jorden.  .  .Vi  føler  ikke, 
det  er  muligt  for  mennesker  at  være 


virkelig  gode  og  trofaste  kristne  men- 
nesker, medmindre  de  også  er  gode, 
trofaste,  ærlige  og  flittige  mennesker. 
Derfor  forkynder  vi  evangeliet  om  flid, 
evangeliet  om  økonomi,  evangeliet  om 
ædruelighed"  (Gospel  Doctrine,  Salt 
Lake  City  1939,  s.  208,  fremhævelser 
tilføjet.) 

De  vigtigste  principper  for  timelig  frel- 
se omfatter  to  grundlæggende  punk- 
ter: at  sørge  for  sig  selv  -  personlig 
selvforsyning  -  og  at  sørge  for  sin 
familie  -  familieselvforsyning.  Det 
første  princip,  personlig  selvforsyning, 
stammer  fra  en  grundlæggende  lær- 
dom i  kirken  -  nemlig  handlefrihed. 
Læren  om  handlefrihed  er  baseret  på 
den  sandhed,  at  mennesket  består  af 
ånd,  eller  intelligens,  der  er  „uafhæn- 
gig og  kan  handle  for  sig  selv,  i  den 
sfære,  hvori  Gud  har  sat  den.  .  .  Se, 
heri  består  menneskets  handlefrihed." 
(L&P  93:26-38;  fremhævelse  tilfø- 
jet.) 

Som  følge  af  dette  evige  forhold  gav 
Elohim  mennesket  ved  dets  skabelse 
og  anbringelse  på  jorden  handlefrihed, 
så  det  kunne  handle  selvstændigt.  Selv 
om  denne  handlefrihed  gælder  alle 
aspekter  af  livet  med  hensyn  til  timeli- 

ge  forhold,  siger  Herren  specielt  dette: 
„Thi  det  er  nødvendigt,  at  jeg,  Herren, 
gør  enhver  ansvarlig,  som  er  forvalter 
over  de  jordiske  goder,  jeg  har  skabt  og 
beredt  for  mine  skabninger. 
Thi  jorden  er  fuld,  og  der  er  nok,  ja,  i 
overflod.  Jeg  har  beredt  alle  ting  og 
givet  menneskenes  børn  deres  handle- 
frihed." (L&P  104:13,  17;  fremhævel- 
se tilføjet.) 

Så  vi  må  forstå,  at  alting  er  som  det  bør 
være,  så  mennesket,  hvis  det  ønsker 
det,  kan  udarbejde  sin  egen  frelse  - 
både  timeligt  og  åndeligt  -  og  opnå  de 
belønninger,  der  er  lovet  i  denne  dets 
anden  tilværelse.  Den  selvforsyning  vi 
taler  om  i  kirken,  vokser  således  ud  af 
evige  sandheder,  der  er  forbundet  med 
læren  om  intelligens  og  handlefrihed. 
Som  følge  deraf  bliver  selvforsyning, 
således  som  den  belæres  om  af  profe- 
terne, en  fundamental  sandhed  i 
evangelieplanen. 

Selvforsyning  indbefatter  den  indivi- 
duelle udvikling  af  evner  og  kunnen  og 
derefter  anvendelsen  af  disse  for  at 
sikre  den  pågældendes  egne  behov  og 
ønsker.  Yderligere  omfatter  det,  at  man 


vil  opnå  sådanne  egenskaber  gennem 
selvdisciplin  og  derpå,  ved  selvbeher- 
skelse og  næstekærlighed  vil  benytte 
disse  evner  til  at  velsigne  sig  selv  og 
andre  med.  At  Herren  forventer,  at  alle 
de  af  hans  børn,  der  er  sunde  og  raske  i 
sind  og  krop,  vil  opføre  sig  sådan  i 
denne  anden  tilværelse,  gøres  helt 
klart  i  mange  skriftsteder,  der  centrerer 
sig  om  arbejde  -  personligt,  oprigtigt, 
livsbekræftende  arbejde. 
For  eksempel  fastlagde  Herren  i  be- 
gyndelsen den  regel,  at  arbejde  er  det 
middel,  hvorved  mennesket  skal  opret 
holde  livet,  da  han  sagde  til  Adam:  ,,l 
dit  ansigts  sved  skal  du  spise  dit  brød, 
indtil  du  vender  tilbage  til  jorden."  (1 . 
Mos.  3:19) 

Til  Israel  blev  denne  rettesnor  fornyet: 
,,l  seks  dage  skal  du  arbejde."  (2.  Mos. 
20:9) 

I  denne  sidste  uddeling  har  Herren 
igen  talt  tydeligt  om  emnet: 
„Du  skal  ikke  være  lad;  thi  den  lade 
skal  ikke  æde  arbejderens  brød  eller 
bære  hans  klæder,"  sagde  han.  (L&P 
42:42)  „Lediggængeren  skal  ikke  ha- 
ve plads  i  kirken,  om  han  ikke  omven- 
der og  retter  sig."  (L&P  75:29) 
I  lys  af  disse  skriftsteder  burde  intet 
medlem  ønske  eller  frivilligt  prøve  på  at 
overføre  ansvaret  for  sine  egne  fornø- 
denheder til  nogen  anden.  Snarere  bør 
det  enkelte  medlem  ved  sit  arbejde 
søge  at  finde  størst  mulig  tilfreds- 
stillelse ved  sin  personlige  fremgang; 
og  således  vil  han  være  berettiget  til 
frugterne  af  sit  arbejde  -  både  timeligt 
og  åndeligt.  Yderligere  inkluderer  det 
at  klare  sig  selv,  som  vi  forstår  det,  i  det 
mindste  én  tanke  mere  -  personlig 
ansvarsfølelse.  Abinadi  fortæller  os,  at 
i  åndelige  forhold  vil  vi  alle  „komme  til 
at  stå  for  Guds  domstol  for  at  blive 


dømt  .  .  .  efter  (vore)  gerninger,  hvad 
enten  de  er  gode  eller  slette."  (Mosiah 
16:10.) 

Nøjagtigt  som  hver  enkelt  er  ansvarlig 
for  sine  afgørelser  og  handlinger  i 
åndelige  forhold,  sådan  er  han  også 
ansvarlig  i  timelige  forhold.  Har  vi 
været  sparsommelige  og  sparet  op  til 
dårlige  tider,  vil  vi  lettere  kunne  kom- 
me gennem  økonomiske  problemer. 
Har  vi  brugt  mere,  end  vi  har  tjent, 
kommer  vi  til  at  tage  konsekvenserne, 
når  regningerne  kommer.  Har  vi  øget 
vore  kundskaber  og  udviklet  vore  ev- 
ner, kan  vi  forvente  forfremmelse  eller 
større  løn,  når  lejligheden  byder  sig.  På 
den  måde  er  det  ved  vore  egne  an- 
strengelser og  afgørelser,  at  vi  gør  os 
fortjent  til  fremgang  eller  tilbagegang 
i  dette  liv.  Selv  om  Herren  vil  hjælpe  os 
på  både  stilfærdige  og  mere  dramati- 
ske måder,  kan  han  kun  lede  vore 
skridt,  når  vi  bevæger  fødderne.  Når  alt 
kommer  til  alt  afgør  vore  egne  handlin- 
ger vore  velsignelser  -  eller  manglen  på 
dem.  Det  er  en  direkte  konsekvens  af 


De  mest  fundamentale 

principper  for  timelig  frelse 

omfatter  to  vigtige  punkter: 

at  sørge  for  sig  selv  -  og  at 

sørge  for  sin  familie. 


både  handlefrihed  og  ansvarlighed. 
Og  da  vi  er  ansvarlige  for  vore  handlin- 
ger, må  vi  også  personligt  stå  til  ansvar 
for  deres  konsekvenser.  Og  selv  om  vi 
ikke  altid  direkte  kan  følge  id  virknin- 


gerne af  vore  handlinger,  er  de  under- 
kastet loven  om  høsten  -  „hvad  et 
menneske  sår,  det  skal  han  også  hø- 
ste." {Gal.  6:7) 

Jeg  vil  nu  gerne  tale  om  et  andet 
fundamentalt  princip  vedrørende  ti- 
melig frelse  -  nemlig  om  familie- 
selvforsyning. 

I  kirken  er  forståelsen  for  at  man  må 
sørge  for  sin  familie  og  at  man  skal 
kunne  stole  på  sin  familie  med  hensyn 
til  udvikling,  fælles  omsorg  og  hjælp  - 
dvs.  familieselvforsyning  -  lige  så 
grundfæstet  som  personlig  selvforsy- 
ning og  det  at  man  må  kunne  klare  sig 
selv.  Familien  er  den  grundlæggende 
organisatoriske  enhed  i  kirken.  Ingen 
institution  eller  organisation  kan  eller 
bør  erstatte  „familien.  Den  evige  familie 
er  etableret  gennem  hellig  pagt  og  evig 
ledelse  i  præstedømmet.  Som  følge  af 
forpligtelsen,  der  indgås  som  en  del  af 
den  pagt,  er  mændene  forpligtede  til  at 
sørge  for  deres  familier.  Det  vil  sige 
med  Herrens  ord: 

„Kvinder  kan  gøre  krav  på  at  blive 
forsørget  af  deres  mænd,  indtil  disse 
borttages. 

Alle  børn  har  krav  på  at  blive  forsørget 
af  fgrræld rene,  til  de  er  myndige."  (L&P 
83:2,  4) 

Og  fra  apostlen  Paulus  har  vi  denne 
udtalelse:  „Men  hvis  nogen  ikkesørger 
for  sine  slægtninge,  især  da  for  sine 
husfæller,  har  han  fornægtet  troen,  ja, 
er  værre  end  en  vantro."  (1 .  Tim.  5:8) 
Næst  efter  en  selv  hviler  ansvaret, 
velsignelsen,  den  store  chance  for 
kærligt  at  støtte  den  enkelte,  indtil  han 
eller  hun  forlader  jordelivet,  på  hans 
eller  hendes  familie  -  forældre  for  deres 
børn,  børn  for  deres  forældre.  Den 
samme  pagt,  der  forpligter  forældre  at 
sørge  for  deres  børn,  forpligter  også 


børn  til  at  sørge  for  deres  forældre,  når 
de  behøver  det.  Befalingen  „ær  din 
fader  og  din  moder"  (2.  Mos.  20:12) 
udstrækkes  også  til  vor  tids  Israel  og 
kræves  overholdt  af  alle,  som  er  trofa- 
ste medlemmer  af  kirken. 
Som  følge  af  princippet  om  familie- 
selvforsyning bør  vi  forstå,  at  i  almin- 
delighed har  ingen  noget  krav  på 
kirkens  ressourcer  til  hjælp  under  per- 
sonlige timelige  vanskeligheder  og  be- 
hov, før  familien  har  gjort  alt,  hvad  den 
kan  for  at  hjælpe.  Det  er  den  lære, 
Herren  forkyndte,  da  han  sagde:  „og 
derefter  har  de  krav  på  kirken,  eller  med 
andre  ord  på  Herrens  forrådshus,  om 
forældrene  ikke  har  noget,  hvormed  de 
kan  skaffe  dem  en  arvelod."  (L&P 
83:5) 

Dette  princip  gælder  uden  undtagelse 
for  familien  til  ethvert  menneske. 
Men  hvis  vi  ønsker  at  blive  mere 
gudlignende  i  vore  handlinger  og  øn- 
sker at  modtage  Herrens  Ånd,  vil  vi 
sørge  for,  at  de  samme  principper  også 
gælder  for  vores  udvidede  familie,  dvs. 
vore  slægtninge,  den  kærlige  gruppe 
af  onkler,  tanter,  fætre,  kusiner  såvel 
som  brødre  og  søstre,  der  rækker  ud 
gennem  familietræets  grene. 
Selv  om  det  er  rigtigt,  at  ansvaret  for  at 
hjælpe  ikke  er  så  stort  hos  den  udvide- 
de familie,  som  det  er  for  de  umidde- 
lbare familiemedlemmer,  vil  vi  ingen- 
lunde miste  vor  løn,  hvis  vore  hjerter 
og  tanker  lærer  at  forstå  og  følge 
betydningen  af  at  dele  vore  midler  med 
„de  fattige,  hvert  menneske  efter  sin 
evne,  såsom  at  give  de  sultne  at  spise, 
klæde  de  nøgne,  besøge  de  syge  og 
yde  dem  lindring,  både  åndelig  og 
legemlig,  i  forhold  til  deres  trang." 
(Mosiah  4:26)  Kan  nogen  af  os  se 
slutresultatet  af  en  sådan  familiemæs- 


sig kærlighed  i  deres  tilværelse,  der 
således  bliver  taget  vare  på,  bedt  for, 
de,  der  således  bliver  velsignet  ved 
vores  hjælp?  Kan  nogen  af  os  se  den 
endelige  virkning  af  retskaffen  og  kær- 
lig omhu  for  vores  udvidede  familie 
uden  hensyn  til  deres  eller  vores  nu- 
værende åndelige  status?  Fleres  tilvæ- 
relse ville  forandres,  mere  lykke  ville 
blive  udspredt,  end  vi  kan  forestille  os, 
hvis  vi  fuldstændigt  ville  søge  at  leve 
op  til  løftet  om,  at  „kærligheden  ophø- 
rer aldrig".  (1.  Kor.  13:8) 
Der  er  meget  mere,  som  mange  af  os 
kunne  gøre  for  vore  brødre  og  søstre 
og  for  dem,  der  er  i  nød  blandt  vore 
slægtninge,  hvis  vi  kunne  lære  at  se, 
sådan  som  Herren  ser.  „Lad  enhver 
agte   sin    broder   som   sig    selv.   Thi 
hvilken  mand  blandt  jer,  som  har  tolv 
sønner  (eller  brødre  eller  søstre,  fætre, 
kusiner  eller  tanter,  slægtninge,  der  er 
fraskilte  eller  midlertidig  uden  arbejde) 
og  ikke  gør  forskel  på  dem,  og  .  .  .  vil 
sige  til  den  ene  af  dem:  Klæd  dig  i 
kostbart  tøj  og  sid  her,  -  og  da  se  på 
sine  sønner  og  sige:  Jeg  er  retfærdig? 
Se,  det  har  jeg  givet  jer  som  en  lignelse, 
og  således  er  det  med  mig.  Jeg  siger  til 
jer:  Vær  ét,  og  dersom  I  ikke  er  ét,  er  I 
ikke  mine."  (L&P  38:25-27) 
Måske  kan  vi  bedst  tale  om  disse  fælles 
ansvar  på  denne  måde:  Den  umidde- 
lbare familie  er  forpligtet  til  at  hjælpe 
hinanden.  Den  udvidede  familie  har 
mulighed for  at  hjælpe  hinanden.  Og 
når  vores  forståelse  af  kristen  kærlig- 
hed vokser,  vil  vi  med  glæde  drage 
fordel  af  mulighederne  for  at  hjælpe. 
Med  disse  grundlæggende  opfattelser 
af  timelig  frelse  i  tankerne  -  personlig 
selvforsyning,  at  kunne  klare  sig  selv, 
og  familieselvforsyning,  eller  forplig- 
telse over  for  familien  -  er  det  passende 


at  undersøge  deres  forhold  til  kirkens 
velfærdsplan  og  rådet  om  personligt 
og  familiemæssigt  beredskab. 
Det  øjeblikkelige  behov  for  personligt 
og  familiemæssigt  beredskab  er  over- 
ordentlig klart.  Hvad  der  måske  er 
knapt  så  klart,  er  udstrækningen  af, 
hvad  vi  forventer,  at  familier  og  enkelt- 
personer skal  være  i  stand  til  selv  at 
klare.  Den  første  forsvarslinie  mod  vor 
tids  problemer  må  være  den  enkeltes 


trofaste  efterlevelse  af  de  råd,  vi  har 
modtaget.  Det  betyder  for  det  første 
den  enkelte:  derefter  familieenheden. 
Det  er  først  efter  at  vi  har  opdaget,  at 
problemet  eller  behovet  overgår  be- 
redskabet af  disse  to  grader  af  hjælp,  at 
vi  kalder  kirken  til  hjælp  gennem  vore 
biskopper. 

Den  hjælp,  der  gives  af  biskopper, 
gives  inden  for  tydelige  retningslinier. 
Vi  har  instrueret  biskopperne  om,  at 


Abonnement  på  Den  danske  Stjerne. 

Indtil  nu  er  abonnementsperioden  på  Den  danske  Stjerne  udløbet  ved 
kalenderårets  udgang.  For  at  forny  sit  abbonnement  for  det  følgende  år  måtte 
medlemmerne  bestille  samt  betale  gennem  repræsentanten  for  Den  danske 
Stjerne  i  ward/gren,  som  derefter  fremsendte  bestillingen  og  betalingen  til 
Nordisk  Distributions  Center. 

Med  øjeblikkelig  virkning  er  der  blevet  foretaget  en  ændring  i  denne 
procedure:  Abonnementer,  som  Nordisk  Distributions  Center  ikke  har 
modtaget  afbestilling  på  senest  1 .  december  vil  automatisk  blive  fortsat  for 
de  næste  12  måneder. 

I  begyndelsen  af  oktober  måned  vil  alle  wards  og  grene  modtage  en  edb- 
udskrift,  der  omfatter  alle  nuværende  abonnementer.  Repræsentanten  for 
Den  danske  Stjerne  i  ward/gren  vil  derefter  afgøre,  hvilke  abbonnementer  der 
skal  slettes  samt  fremsende  disse  oplysninger  til  Nordisk  Distributions  Center 
ved  udgangen  af  november. 

I  januar  og  februar  vil  Nordisk  Distributions  Center  debitere  enhederne  for  de 
abonnementer,  som  ikke  er  blevet  slettet. 

Det  forventes,  at  denne  fremgangsmåde  vil  være  til  fordel  for  både 
abonnenenten  og  dennes  enhed  såvel  som  for  Nordisk  Distributions  Center. 
Fejl  ved  edb-indkørslen  af  abonnementfornyelser  vil  blive  elimineret. 
Repræsentanten  for  Den  danske  Stjerne  i  ward/gren  vil  få  længere  tid  til  at 
indsamle  pengene  fra  medlemmerne  (oktober-januar).  Der  skulle  i  det  hele 
taget  blive  mindre  pres  samt  færre  fejlkilder  for  alle  berørte. 
Gaveabonnementer  vil  blive  anført  i  edb-udskriften  for  det  ward  eller  den 
gren,  som  betaler  for  dem.  Repræsentanterne  for  Den  danske  Stjerne  bør 
kontakte  alle  givere  af  sådanne  gaveabonnementer  for  at  sikre,  hvorvidt  disse 
skal  fortsætte  eller  ej. 


principperne  for  at  kunne  klare  sig  selv 
og  familiens  selvforsyning  klart  står 
som  en  del  af  kirkens  velfærds- 
tjenesteprogram.  Således  vejledes  han 
af  betydningen  af  at  skulle  belære  om 
personligt  og  familiemæssigt  bered- 
skab, når  han  overvejer,  hvordan  han 
kan  hjælpe  individuellefamilieenheder 
i  sit  ward  til  at  hjælpe  sig  selv. 
Hvad  kan  en  biskop  med  rimelighed 
forvente,  at  et  menneske  skal  gøre,  før 
den  pågældende  henvender  sig  til 
biskoppen  om  hjælp?  I  velfærdspro- 
gammets  første  tid  gav  præsident  J. 
Reuben  Clark  jun.  dette  råd  til  dem,  der 
er  raske  i  sind  og  krop  dem,  som 
forventes  at  kunne  klare  sig  selv: 
„Brug  ikke  mere,  end  du  tjener.  Kom 
ud  af  gæld.  Hold  dig  ude  af  gæld. 
Opspar  til  uventede  udgifter,  der  altid 
vil  dukke  op.  Praktiser  flid,  god  økono- 
mi og  sparsommelighed,  gør  det  til  en 
vane  og  øg  den  bestandigt."  (Confe- 
rence  Report  okt.  1  937,  s.  1 08) 
„Lad  overhovedet  for  enhver  hushold- 
ning sørge  for,  at  han  har  fødevarer  og 


Den  største  kilde,  der  er  til 

rådighed  for  en  biskop  er 

styrken  hos  de  enkelte  og 

familieenhederne  inden  for 

wardet. 


tøj,  og,  hvor  det  er  muligt,  brændsel 
nok  til  mindst  ét  år .  .  .  Lad  enhver,  der 
har  et  stykke  have,  dyrke  det;  enhver, 
som  har  et  stykke  land,  opdyrke  det." 
(Conference  Report,  april  1 937,  s.  26) 


Hvad  betyder  det  så  at  være  beredt? 
Der  var  én,  der  for  et  par  år  siden 
stillede  mig  et  alvorligt  spørgsl:  „Hvad 
er  det  vigtigste  at  have  oplagret  i  vort  ét 
års  forråd?"  Mit  svar  blev  givet  i  fuldt 
alvor: 

„Personlig  retskaffenhed".  Det  er  vig- 
tigt for  os,  at  vi  har,  sådan  som  det  er 
blevet  tilrådet  os,  et  års  forsyning  af 
fødevarer  og  tøj,  og,  hvor  det  er  muligt, 
brændsel.  Det  er  også  tilrådet  os,  at  vi 
bør  have  en  reserve  af  kontante  penge, 
der  kan  hjælpe  os  til  at  imødegå 
øjeblikkelige  krav,  og  at  sørge  for  at 
have  passende  sygdoms-,  familie-  og 
livsforsikringer.  Men  det  personlige  og 
familiens  beredskab  går  langt  videre 
end  dette.  Det  må  omfatte  en  passende 
indstilling,  villighed  til  at  undvære 
luksus,  overvejelse  under  bøn  af  alle 
større  indkøb,  samt  at  lære  ikke  at 
bruge  mere,  end  det,  vi  tjener. 
Sørgeligt  nok  viser  undersøgelser,  at 
der  er  mange  af  os,  der  ikke  følger  disse 
råd,  og  som  øjensynligt  mener,  at 
kirken  kan  og  vil  sørge  for  os.  Men  den 
største  hjælp,  der  er  til  rådighed  for  en 
biskop,  er  de  enkeltes  og  familieenhe- 
dernes styrke  inden  for  wardet.  Med- 
lemmerne bør  vide,  at  biskopperne  er 
bundet  af  retningslinier.  De  belæres 
om  at  undervise  deres  medlemmer  i  at 
leve  fornuftigt  og  først  at  henvende  sig 
til  deres  egne  og  deres  familiers  hjæl- 
pekilder. Først  derefter  kan  biskoppen, 
som  af  Herren  har  fået  overdraget 
ansvaret  for  at  afgøre,  hvordan  kirken 
kan  hjælpe  hans  wards  medlemmer, 
hente  hjælp  fra  kirkens  ressourcer. 
Sådanne  ressourcer  omfatter  mere  end 
fødevarer  og  andre  materialer  eller 
kontante  midler  fra  fasteofrene.  Der 
findes  mange  andre  hjælpemidler  til 
rådighed  for  biskoppen  hvoraf  nogle 

mætter  mere  end  fødevarer,  varmer 
mere  end  tøj  og  brændsel  og  er  mere 
vedvarende  end  penge.  Jeg  tænker  på 
grundprincipperne  i  evangeliet  og  der- 
es evne  til  at  hjælpe  os  i  løsningen  af 
vores  åndelige  og  timelige  problemer. 
Når  biskoppen  yder  hjælp  på  Herrens 
egen  måde,  er  det  biskoppens  første 
ansvar  at  styrke  de  hellige  ved  at  lære 
dem  korrekte  principper,  som  de  kan 
anvende  i  deres  egen  livsførelse  til  at 
tilfredsstille  mange  af  deres  ønsker  og 
behov.  Han  kan  også  hjælpe  med  til  at 
sikre  hjælp  fra  specialister  fra  kvorum- 
mer  i  det  melkisedekske  præstedøm- 
me, som  yderligere  kan  rådgive,  oplæ- 
re og  hjælpe  til  at  overvinde  problemer, 
som  måske  har  eksisteret  gennem  læn- 
gere tid. 

Således  har  biskoppen,  som  et  af  sine 
første  ansvar,  til  opgave  at  belære  om 
værdien  af  at  kunne  klare  sig  selv  og 
vort  familieansvar  -  ja,  som  Herrens 
hyrde,  skal  han  belære  om  ethvert 
evangelisk  princip  med  dets  kraft  til  at 
opløfte,  støtte,  opretholde,  forny,  ren- 
se, helliggøre,  fuldstændiggøre  og  til- 
fredsstille ethvert  behov  og  retfærdigt 
ønske.  Han  skal  hjælpe  dem,  der  an- 
moder om  hjælp  med  at  vurdere  egne 
omstændigheder,  med  at  bestemme 
deres  egne   mål   og  formål,   med   at 


afgøre  deres  egne  planer  og  deres 
egne  løsninger  på  deres  problemer  - 
sikkert  at  bestemme  deres  egen  kurs. 
Biskoppen  er  der  ikke  for  at  gøre  det  for 
os.  Hans  vigtigste  rolle  er  at  være 
rådgiver,  tillidsmand.  Han  vil  hjælpe  os 
med  et  hvilket  som  helst  øjeblikkeligt 
og  presserende  behov,  men  omfanget 
og  udstrækningen  af  hans  hjælp  vil 
blive  afgjort  af,  hvad  vi  og  vor  umidde- 
lbare familie  har  gjort  for  at  løse 
problemet.  Mens  den  pågældende  og 
familien  vil  søge  at  løse  det  øjeblikkeli- 
ge problem,  benyttes  kirkens  lagre 
normalt  kun  til  midlertidig  assistance, 
at  bygge  bro  over  svælget  mellem 
problemet  og  dets  hurtigst  mulige 
løsning. 

Udover  hjælp  til  de  trængende  blandt 
os,  er  det  vigtigt  at  huske,  at  vi 
allesammen  har  brug  for  velfærds- 
programmet,  og  én  fundamental  grund 
dertil  er,  at  vor  Fader  prøver  at  lære  os 
mange  vigtige  evige  sandheder  -  hvor- 
af den  mest  fundamentale  er  kærlig  hed 
eller  barmhjertighed.  Der  er  umålelig 
stor  vækst  for  den  menneskelige  sjæl, 
når  den  træder  uden  for  sig  selv  og 
beskæftiger  sig  med  andre.  Da  det  er 
det  vigtigste  formål  for  vor  himmelske 
Fader  -  at  arbejde  med  glæde  for 
andres  fremme  og  udvikling  -  hvordan 

kan  vi  så  forvente  at  modtage  alt  det, 
han  har,  medmindre  vi  i  vores  livsførel- 
se medtager  hans  motivationer  for 
kærlighed  og  derved  virkeligt  bliver 
hans  sønner  og  døtre? 

Jeg  har  her  forsøgt  påny  at 
fastlægge  visse  grundlæggende 
punkter: 

1.  personlig  selvforsyning  (at  kunne 
klare  sig  selv)  er  et  evigt  og  vitalt 
princip  for  timelig  frelse; 

2.  familieselvforsyning  er  også  et 
vitalt  princip  for  timelig  frelse,  og 
det  er  svaret  på  mange  timelige 
problemer; 

3.  nogle  medlemmer  bør 
genoverveje  deres  prioriteter  og  i 
nogle  tilfælde  gendefinere  og 
undvære  „luksus"  og  i  højere 
grad  sørge  for  deres 
nødvendigheder; 

4.  medlemmerne  må  forstå 
biskoppens  rolle  i  velfærdsplanen, 
nemlig  at  biskoppen  følger  visse 
retningslinier  og  administrerer 
kirkens  hjælp  under  guddommelig 
inspiration  for  disse  retningslinier. 

Det  har  også  været  min  hensigt  at 
opmuntre  alle  sidste  dages  hellige  til 
igen  at  overveje  deres  personlige  og 
deres  familiers  beredskab  og  straks  at 
gennemføre  de  principper  og  regler, 
der  vil  sikre  deres  selvforsyning.  Hvis  vi 
vil  diskutere  disse  sandheder  i  vores 
familieråd  og  lægge  planer  for  at  gøre 
alt,  der  står  i  vor  magt,  for  at  efterleve 
disse  principper,  vil  vi  komme  til  at 
glæde  os  over  Herrens  løfte:  „Men  er  I 
beredt,  behøver  I  ikke  at  frygte."  (L&P 
38:30) 

Endnu  vigtigere,  hvis  vi  vil  leve  lykke- 
ligt og  retskaffent,  vil  vi  være  berettiget 


til  det  større  løfte:  „Og  enhver,  der 
findes  at  være  en  retskaffen  og  klog 
husholder,  skal  indgå  til  sin  Herres 
glæde  og  arve  det  evige  liv."  (L&P 
51:19)  □ 


Ideer  for  hjemmelærere 

1     Tal  om  jeres  følelser  med  hensyn 
til  vigtigheden  af  at  arbejde  og 
sørge  for  jer  selv  og  for  jeres  fa- 
milie. Eller  fortæl  en  personlig 
erfaring  om  velsignelsen  ved  at 
være  beredt.  Bed  familiens  med- 
lemmer give  udtryk  for  deres  fø- 
lelser mht.  at  klare  sig  selv  og 
deres  familieansvar. 


O     Diskuter  måder  hvorpå  en  familie 
bedre  kan  blive  beredt  til  at  klare 
alle  de  økonomiske  eller  finan- 
sielle problemer,  der  måtte  opstå, 


3_  Hvorfor  er  det  nødvendigt,  sådan 
som  præsident  Romney  antyder, 
at  kirkens  medlemmer  er  beredt 
for  en  nødsituation? 

A    Er  der  citater  eller  skriftsteder  i 
denne  artikel,  som  familien  kan 
læse  højt,  eller  findes  der  andre 
skriftsteder,  som  du  kunne  tænke 
dig  at  læse  sammen  med  dem? 


R    Vil  denne  diskussion  blive  bedre 
efter  en  forudgående  samtale 
med  hjemmets  overhoved?  Er  der 
et  budskab  fra  kvorumslederne 
eller  biskoppen  til  hjemmet  med 
hensyn  til  det  personlige  eller  fa- 
miliens beredskab? 

FÅ  DET 

BEDSTE  FREM 

I  ÆGTESKABET 


Val  R.  Christensen 


For  et  par  måneder  siden  var  jeg 
sammen  med  en  gruppe  vennertil 
en  længe  imødeset  reunion.  Vi  havde 
ikke  set  hinanden  i  mange  år.  Mange  i 
gruppen  havde  forandret  sig  virkelig 
meget:  nogle  havde  mistet  håret,  andre 
var  blevet  tykkere,  nogle  få  endog 
tyndere.  Det  var  imidlertid  ikke  mindst 
interessant  at  lægge  mærke  til  de 
følelsesmæssige  og  åndelige  foran- 
dringer, der  var  sket. 
Især  var  jeg  forbløffet  over  en  af 
kvinderne.  I  high  school  havde  hun 
været  meget  sky  og  genert  og  ikke 
særlig  populær  hos  drengene.  Nu  viste 
hun  sig  som  en  yderst  attraktiv,  entu- 
siastisk kvinde.  Hendes  åndelige  og 
følelsesmæssige  vækst  var  lige  så  ty- 
delig. Hele  aftenen  lagde  jeg  mærke  til 
samspillet  mellem  denne  kvinde  og 
hendes  mand,  og  det  blev  hurtigt  klart 
for  mig,  hvorfor  hun  afspejlede  et 
sådant  fredfyldt  og  smukt  udseende. 
Hun  var  blevet  velsignet  med  en  part- 
ner, der  var  positiv  og  som  støttede 
hende  og  begge  havde  i  årenes  løb 
udviklet  sig  til  yderst  modne  og  lykke- 
lige mennesker. 
Nærgående  betragtninger  får  mig  til  at 


mene,  at  menneskers  udvikling  efter  at 
de  er  blevet  gift,  for  en  stor  del 
afhænger  af  deres  partners  positive 
eller  negative  indstilling.  I  virkelighe- 
den kan  det,  som  man  mener  om  sin 
mand  eller  hustru  i  høj  grad  komme  til 
at  bestemme,  hvad  han  eller  hun  bliver 
til.  Din  partner  kan  blive  en  slave  og  en 
gnavpot  eller  et  produktivt  og  charme- 
rende menneske.  I  udvikler  jer  begge  i 
henhold  til  den  måde,  I  behandler 
hinanden  på. 


Benyttelse  af  en  positiv 
indstilling 

For  nogle  år  siden  beklagede  en  kvinde 
sig  til  mig  over  sin  tilsyneladende 
upåvirkelige  mand.  Jeg  bad  hende 
beskrive  lidt  af  hans  måde  at  opføre  sig 
på.  Hun  antydede,  at  han  som  regel  var 
et  meget  negativt  menneske.  Han  kun- 
ne komme  hjem  om  aftenen  og  bekla- 
ge sig  over  det  uordentlige  hus.  Som- 
me tider  var  middagsmaden  ikke  parat 
til  tiden,  og  det  udløste  kritik.  Hun  var 
hverken  særlig  attraktiv  eller  så  intelli- 
gensstimulerende,  som  hendes  mand 
kunne  ønske.   Han  var  også  negativ 


over  for  børnene  og  kom  tit  med 
kritiske  bemærkninger. 
Så  bad  jeg  hende  beskrive  sin  adfærd 
overfor  sin  mand.  Hun  indrømmede,  at 
det  meste  af  det  hun  gjorde,  var 
beregnet  på  at  såre  ham.  Ja,  ikke 
sjældent  planlagde  hun  at  have  maden 
for  sent  færdig,  bare  for  at  gøre  ham 
vred.  På  samme  måde  -  jo  mere  han 
opfordrede  hende  til  at  gøre  mere  ved 
sig  selv,  jo  mindre  lyst  havde  hun  til  at 
gøre  sig  attraktiv!-  Deres  hjem  var  ofte 
en  rodebutik,  simpelthen  fordi  hun 
ikke  følte  sig  motiveret  til  at  rydde  op 
og  gøre  rent.  I  det  hele  taget  gjorde 
hun  kun  lidtforat  behage  og  rose  ham. 
Jeg  følte,  at  der  var  tilstrækkelig 
grundlæggende  kærlighed  i  deres  æg- 
teskab, til  at  de  kunne  få  situationen 
rettet.  .  .  forudsat  at  de  gjorde  en  stærk 
indsats  for  at  udvikle  positive  følelser 
overfor  hinanden.  Jeg  foreslog,  at  hun 
skulle  vende  hjem  og  forandre  sit 
udseende,  gøre  rent  i  huset,  læse  en 
god  bog  og  forsøge  at  blive  mere 
interessant  og  attraktiv.  Hun  blev  tilrå- 
det hver  aften  at  byde  sin  mand 
velkommen  hjem  med  et  smil  og  en 
positiv  indstilling. 

En  så  drastisk  forandring  i  indstilling 
kom  som  et  chok  for  hendes  mand.  Til 
at  begynde  med  var  han  yderst  mi- 
stænksom, vis  på  at  der  var  noget  galt, 
eller  at  hans  hustru  havde  gjort  sig 
tiltrækkende,  fordi  hun  havde  en  eller 
anden  bagtanke  med  det.  Men  da  hun 
fortsate  sin  positive  adfærd,  begyndte 
han  at  glæde  sig  over  den  særlige 
opmærksomhed,  hun  udviste  over  for 
ham,  ligesom  han  var  glad  for  hendes 
positive  kommentarer.  Han  tilbragte 
mere  tid  derhjemme  og  fik  efterhånden 
et  bedre  forhold  til  børnene.  Ægteska- 
bet blev  hurtigt  godt  og  produktivt. 


At  vende  sig  fra  det  negative 

Mange  vidunderlige  ting  kan  ske  i 
menneskers  tilværelse,  hvis  de  er  i 
stand  til  at  vende  deres  indstilling  fra 
det  negative  til  det  positive.  De  fleste  af 
os  negligerer  ikke  med  vilje  vore  part- 
nere og  deres  følelsesmæssige  behov, 
men  alt  for  ofte  lader  vi  uge  efter  uge  gå 
og  tager  den  andens  bedre  egenskaber 
for  givet,  uden  virkelig  at  bemærke 
dem  eller  sige  noget  om  dem  og  uden 
at  give  udtryk  for  nogen  særlig  kærlig- 
hed til  vor  ægtefælle  eller  give  positiv 
opmuntring  for  det  gode,  som  han  eller 
hun  gør  for  os.  Ved  en  bestemt  lejlig- 
hed traf  jeg  et  par,  som  var  blevet 
henvist  til  mig  af  en  biskop.  Da  parret 
begyndte  at  fortælle  mig  om  alt  det  de 
havde  at  bebrejde  hinanden,  forsøgte 
jeg  at  lede  deres  samtale  hen  mod  de 
positive  sider  af  deres  forhold  -  egen- 
skaber, som  de  til  at  begynde  med 
havde  beundret  hos  hinanden,  de  dej- 
lige ting,  de  havde  oplevet  sammen,  de 
fælles  mål,  som  de  for  mange  år  siden 
havde  sat  sig.  De  begyndte  at  tale  om 
deres  familie,  venner  og  andre  menne- 
sker, der  havde  haft  indflydelse  på 
deres  tilværelse;  det  var  helt  klart,  at  de 
virkelig  glædede  sig  over  denne  side  af 
deres  forhold  til  hinanden.  Det  førte  til 
en  gennemgang  af  deres  mål  for  øko- 
nomisk sikkerhed,  som  de  havde  nået 
med  gode  resultater.  Efterhånden  som 
vi  fortsatte  med  at  tale  sammen,  for- 
svandt deres  modvilje  mod  hinanden. 
Efter  nogle  få  yderligere  sammenkom- 
ster indvilgede  parret  i  at  give  deres 
ægteskab  endnu  en  chance. 

Om  tilbagemeldinger 

Mange  ægteskaber  udvikler  sig  ikke 
produktivt  på  grund  af  såkaldte  „nega- 
tive tilbagemeldinger".  Alt  for  ofte  er 

tilbagemeldinger  skadelige  for  et  sam- 
hørsforhold,  fordi  de  ikke  gives  i  den 
rette  ånd;  de  gives  også  tit  på  et 
tidspunkt,  hvor  de  ikke  er  velkomne 
eller  behøvede,  eller  når  der  ikke  er 
tilstrækkelig  baggrund  til  at  forklare 
deres  mening. 


Hvis  negative  tilbagemeldinger  skal 
være  noget  værd  i  et  ægteskab,  må  det 
være  noget  som  partneren  beder  om. 
Det  vil  sige,  at  partneren  må  ønske  at 
vide,  hvor  godt  han  eller  hun  klarer  sig 
som  far  eller  mor,  som  familieforsørger 
eller  som  præstedømmelig  leder.  Men 


■:  ■■'  ■■■■    ■   ■    ■    '■':■'.■    :    '  ■■  :■■  ■■  :    : 


. 

sådan  vurdering  bør  kun  gives,  efter  at 
den  anden  har  udbedt  sig  den. 

Stil  spørgsmål  før  du  kritiserer 

Det  er  vigtigt,  at  du  i  dit  ægteskab  får 
informationer,  der  vil  gøre  det  muligt 
for  dig  at  forbedre  dig  som  partner. 
Men  kun  at  høre  noget  negativt,  kan 
virkelig  være  skuffende  og  nedslåen- 
de. Det  er  derfor,  jeg  er  omhyggelig 
med  kun  undtagelsesvis  at  kritisere,  og 
det  kun  efter  at  jeg  har  stillet  mig  selv 
de  spørgsmål,  som  er  foreslået  af  dr. 
Sidney  B.  Simon  (se  Negative  Criti- 
cism,  Illinois:  Argus  Communikation, 
1978): 

1 .  Er  min  partner  følelsesmæs- 
sigt moden  til  at  høre  min  kritik  lige  nu? 
Somme  tider  kommer  vi  med  vor  kritik 
på  et  yderst  uheldigt  tidspunkt.  Den 
kommer,  når  vi  er  meget  ophidsede 
eller  trætte.  En  partner  kan  komme  sent 
hjem  fra  arbejde  og  således  forstyrre 
tidsskemaet  for  aftenens  aktiviteter. 
Nogle  forældre  venter  oppe  på  at  en 
ung  søn  eller  datter  skal  komme  hjem, 
for  kun  at  bruge  tid  på  at  udtrykke 
deres  følelsesmæssige  frustrationer  til 
langt  ud  på  natten.  Det  er  meget  bedre 
at  erkende  den  kendsgerning,  at  I  er 
glade  for,  at  jeres  barn  er  kommet  hjem, 
og  så  vente  til  et  bedre  tidspunkt  med 
at  tale  om  problemet,  når  I  har  haft  en 
god  nats  hvile. 

2.  Når  jeg  har  kritiseret,  er  jeg  så 
parat  til  at  bruge  den  nødvendige  tid  til 
at  tale  om  den  kritik  med  min  ægtefæl- 
le? Skjult  kritik  gives  på  et  tidspunkt, 
hvor  parterne  ikke  er  i  stand  til  at  få  talt 
ud  om  det.  En  mand  beskrev  den 
skade,  der  skete,  da  hans  hustru  kom 
med  en  negativ  bemærkning,  netop 
som  han  skulle  forlade  byen  på  en 
forretningsrejse.  Der  var  ikke  tid  til  at 


tale  ud  om  problemet.  Han  tog  ned- 
trykt og  skuffet  af  sted  med  en  dårlig 
indflydelse  på  hele  sin  rejse. 

3.  Hvor  mange  gange  har  min 
ægtefælle  hørt  den  kritik  før?  Hvis  en 


At  spørge  om,  hvordan  du 

kan  blive  en  bedre 

ægtemand  og  far  eller 

hustru  og  mor  er  et  godt 

spørgsmål  at  diskutere 

lejlighedsvis. 


partner  bliver  bedt  om  at  rydde  op  i 
garagen  eller  køkkenet  eller  samle  sit 
tøj  sammen  eller  være  mere  opmærk- 
som på  børnenes  behov,  og  der  ikke 
sker  nogen  forandring,  så  overvej  en 
anden  måde  at  sige  det  på.  Vi  bliver  tit 
døve  for  vedvarende  kritik  eller  klagen 
over  den  samme  ting. 

4.  Kan  min  ægtefæl/e  gøre  noget 
ved  den  kritik?  Somme  tider  kritiserer  vi 
folk  for  at  være  generte,  tykke,  tynde, 
ufølsomme  eller  for  at  tage  for  lidt 
hensyn  til  andre.  Sådanne  beskyldnin- 
ger er  ofte  vanskelige  eller  umulige  at 
overvinde.  Jeg  kender  en  kvinde,  som 
ønskede  sig  en  højere  mand;  det  var 
virkeligt  frustrerende  for  hendes  mand, 
da  han  ganske  enkelt  ikke  kunne  blive 
højere.  Kritik  kommer  lejlighedsvis 
over  opførsel  eller  indstilling,  som  det 
er  meget  vanskeligt  at  forandre.  Selv 
om  vi  allesammen  bør  arbejde  på  at 
blive  så  fuldkomne  som  muligt,  bør 
partnere    være    opmærksomme    på, 

hvad  der  realistisk  set  kan  forandres 
inden  for  et  rimeligt  stykke  tid. 

5.  Er  den  negative  kritik  ganske 
enkelt  et  følelsesbestemt  udtryk  for 
min  egen  sårede  forfængelighed,  frygt 
eller  psykologiske  behov?  Det  er  let  at 
se,  når  et  menneske  har  mistet  kontrol 
over  sig  selv  og  ganske  enkelt  giver 
udtryk  for  sine  vrede  følelser.  Hvis  vi 
mister  kontrollen  over  os  selv  under  en 
ordveksling  med  vores  ægtefælle,  så 
hjertet  banker  hurtigt  og  vor  tale  bliver 
behæftet  med  mangel  på  følelses- 
mæssig tilbageholdenhed,  så  kan  vi 
være  sikre  på,  at  ordvekslingen  kun  vil 
føre  til  øget  spænding. 

6.  Behøver  min  partner  virkelig 
en  negativ  udtalelse  lige  nu?  Ville  det 
ikke  være  bedre  at  vise  kærlighed  og 
omsorg  og  give  udtryk  for  positive 
tanker  netop  på  dette  tidspunkt  som 
middel  til  at  opmuntre  den  elskede?  De 
fleste  mennesker  erkender  deres  fejl  og 
ønsker  virkelig  at  forbedre  sig;  i  en 
atmosfære  af  kærlighed,  godkendelse 
og  støtte,  er  de  i  stand  til  at  nærme  sig 
deres  mål  her  i  livet.  Men  hvis  de 
bestandigt  bliver  mindet  om  deres 
negative  tilbøjeligheder  og  aldrig  får 
positiv  opmuntring  for  god  adfærd, 
bliver  det  næsten  umuligt  for  dem  at 
forandre  sig. 

Forandring  af  blinde  punkter 

Alle  sammen  har  vi  blinde  punkter  i 
tilværelsen  .  .  .  synlige  områder  af 
mangler,  som  vi  ikke  selv  erkender.  Det 
er  vigtigt  i  ægteskabet  at  skabe  en 
atmosfære,  hvori  vores  partner  kan 
kalde  sådanne  mangler  til  vores  op- 
mærksomhed. Derfor  må  der  udvikles 
en  stor  mængde  kærlighed  og  tillid. 
Motivet  for  at  give  kritik  må  være,  at 
man    ønsker   at    hjælpe   den    anden. 


Allervigtigst  er  det,  at  den  gives  i  små 
portioner,  så  den  kan  fordøjes. 
Hvis  du  er  glad  for  tilbagemeldinger, 
både  positive  og  negative,  så  er  det 
langt  lettere  for  din  ægtfælle  at  komme 
med  dem,  og  du  er  langt  bedre  i  stand 
til  at  acceptere  dem  og  forandre  dig, 
som  du  burde.  Indbyd  din  ægtefælletil 
at  tale  med  dig.  Giv  ham  eller  hende 
mulighed  for  at  vurdere  stemningen  i 
hjemmet  og  din  måde  at  opføre  dig  på 
som  ægtefælle.  Spørg,  hvordan  du  kan 
blive  en  bedre  mand  eller  far,  hustru 
eller  mor  -  det  er  et  godt  spørgsmål  at 
diskutere  lejlighedsvis;  og  de  foran- 
dringer der  er  nødvendige  vil  komme 
hurtigere,  når  kritikken  gives  med  en 
indstilling  af  kærlighed  og  omsorg. 

Skridt  mod  et  positivt  ægteskab 

På  hvilke  specifikke  måder  kan  man  nu 
bygge  de  positive  aspekter  i  ægteska- 
bet? 

1.  Lav  en  status.  Skriv  alt  det  ved 
din  ægtefælle,  som  du  virkelig  holder 
af,  og  som  er  vigtigt  for  dig  ned  på  et 


Mange  vidunderlige  ting  vil 
forekomme  i  menneskers 
tilværelse,  hvis  de  blot  kan 
omstille  deres  indstilling  fra 
det  negative  til  det  positive. 


stykke   papir.   Gå   så   langt  tilbage   i 
ægteskabet,  som  du  kan  for  at  finde  de 
karakteregenskaber  og  evner,  som  var 
vigtige  for  dig,  mens  I  var  forlovede. 
Jeg  bad  engang  et  par  at  gøre  det.  De 

forudsagde,  at  det  kun  ville  være 
muligt  at  komme  frem  til  to  eller  tre 
positive  følelser.  Listen  kom  til  at 
begynde  med  blot  med  nogle  få  selv- 
følgelige ting  som  „god  kok"  og  „hu- 
moristisk sans",  men  den  udvidedes 
hurtigt  til  at  omfatte  karakteregenska- 
ber, som  fandtes  i  den  andens  adfærd 
men  ofte  blev  overset.  Efter  at  de  havde 
arbejdet  på  listen  et  stykke  tid,  kunne 
de  begge  vise  lange  lister,  som  tydelig- 
vis overraskede  dem. 

2.  Vis  åbenlys  beundring  for  din 
partners  evner.  Det  er  vigtigt  at  lade 
børn,  venner  og  bekendte  kende  den 
beundring,  du  har  for  din  partner.  Det 
kan  gøres  uden  at  prale  eller  virke 
egoistisk.  Du  kan  ganske  enkelt  gøre 
omgangskredsen  opmærksom  på  din 
partners  positive  karakteregenskaber 
og  adfærd.  Din  elskede  vil  være  glad 
for  at  høre  dig  nævne  sådanne  ting  og 
vil  reagere  på  samme  måde. 

3.  Pas  på  dine  egne  negative 
følelser.  Somme  tider  vil  et  udbrud  af 
vrede,  kritik  af  din  partner,  mens  andre 
hører  derpå,  eller  dårlig  opførsel  i 
hjemmet  udvikle  en  opstemt  atmosfæ- 
re, der  kan  brede  sig  og  blive  en 
integretet  del  af  livet.  Enhver  anstren- 
gelse bør  såttes  ind  for  at  undgå 
sådanne  følelser. 

4.  Genskab  jeres  romantiske 
kårlighed.  Vend  tilbage  til  den  roman- 
tiske kårlighed  og  samvår  med  din 
partner.  Tænk  på  de  gode  stunder,  de 
skønne  minder,  de  lange  samtaler,  som 
engang  var  en  vigtig  del  af  jeres 
ægteskab.  Find  på  særlige  måder  at 
vise  jeres  kærlighed  og  omsorg.  Bliv 
forelsket  igen  i  hinanden. 

5.  Tal  blidt.  I  de  fleste  hjem,  hvor 
der  hersker  en  positiv  atmosfære,  re- 
spekterer familiens  medlemmer  hinan- 


den så  meget,  at  hårde  ord  og  højrøstet 
tale  ikke  bruges.  Vrede  er  ikke  en  del  af 
den  daglige  rutine;  opløftende  ord 
benyttes  til  at  opmuntre  hver  til  at 
vokse  og  udvikle  sig  på  en  positiv 
måde. 

6.  Oprethold  bestandig  ærlig- 
hed. Det  er  vigtigt,  at  ægteskabspart- 
nere opretholder  en  dyb  forståelse  af 
ærlighed  og  hæderlighed.  Tillid  og 
kærlighed  bidrager  i  betydelig  grad  til 
at  opbygge  positive  forhold  -  og  om- 
vendelse og  tilgivelse  kan  genopbyg- 
ge en  fornemmelse  af  ærlighed,  hvor 
den  har  været  savnet. 

7.  Forny  jeres  åndelige  tro.  I  et 
hjem,  hvor  der  findes  mange  negative 
følelser,  mangler  sædvanligvis  åndelig 
tro.  Det  er  vigtigt,  at  mænd  og  hustruer 
beder  og  studerer  skrifterne  sammen. 
De  bør  deltage  i  deres  møder  og  tjene  i 
kirken  for  at  yde  sig  selv  og  deres 
familier  den   åndelige  vækst   og   de 
velsignelser,  der  kommer  af  at  være 
aktive   i   evangeliet.    Hengivenhed   til 
Herrens  værk  vil  fremelske   positive 
følelser  og  indstillinger  til  tilværelsen. 
Enhver  ser  i  ægteskabet  sig  selv  som  et 
følsomt  og  betydningsfuldt  menneske. 
Vi  reagerer  hurtigere  over  for  foran- 
dringer, når  sådanne  positive  følelser 
styrkes.  Som  ægtefæller  kan  vi  hæfte 
os  ved  vores  partners  negative  tilbøje- 
ligheder, eller  vi  kan  styrke  vores  part- 
ners positive  tilbøjeligheder  med  ven- 
lige, oprigtige  udtryk  som:  „Jeg  elsker 
dig".  „Du  er  et  stort  menneske".  „Du 
kan  gøre  det  bedre  næste  gang".  „Vi 
lærer  allesammen  af  vore  fejltagelser". 
„Lad  mig  hjælpe  dig". 

Et  ægteskab,  der  næres  ved  positive 
bemærkninger  som  disse,  kan  ikke 
andet  end  vokse  til  en  skøn  og  længe- 
værdsat oplevelse.  □ 

MOR  MON  DA  G  BØG  ER 


Bror 
Cuencas  tro 

Fred  R.  Gladden  jun. 

Efter  en  zonekonference  skulle  min 
kammerat  og  jeg  tværs  gennem 
byen  til  vores  lille  lejlighed  i  det  indre 


Fresno  i  Californien  for  at  forberede 
vore  eftermiddagsaftaler.  Det  var  den 
16.  december  og  jeg  ønskede  at  give 
den  særlige  gave  -  dåben  -  til  en 
familie  af  undersøgere  her  ved  juletid. 
Vi  knælede  på  det  bare,  kolde  gulv  og 
tryglede  om  Herrens  vejledning. 
Om  eftermiddagen  kørte  vi  til  et  lille 
mexikansk  område  i  nærheden  på 
østsiden  af  byen  for  at  besøge  familien 


Med  min  smule  tro 
kunne  jeg  ikke 
mene,  at  de  havde 
mulighed  for  at 
acceptere 
tiendeloven. 

Cuenca  der  bestod  af  15  medlemmer, 
som  vi  for  nylig  var  stødt  på  under 
vores  ringen  på  døre.  Ivrige  børn  hilste 
os  varmt  velkommen  og  hagede  sig 
fast  i  vort  tøj.  Vi  trykkede  13  små 
hænder  en  halv  snes  gange,  før  vi 
kunne  begynde  at  undervise. 
Da  min  kammerat  underviste  dem  i  de 
første  principper  på  sit  mangelfulde 
spanske,  lagde  jeg  mærke  til  ydmyg- 
heden i  familien  Cuencas  hjem.  Værel- 
set var  tomt  med  undtagelse  af  en  sofa, 
nogle  få  umage  stole,  der  blev  bragt 
ind  fra  køkkenet,  og  de  1 5  mennesker, 
der  lyttede  intenst.  Jeg  begyndte  at 
belære  dem,  og  Ånden  bevægede  mig 
til  at  udfordre  dem  til  at  lade  sig  døbe. 
De  indvilgede. 

Selv  om  de  åndeligt  var  rige,  var 
familien  Cuenca  verdsligt  fattige.  Bror 
Cuenca  arbejdede  for  en  timeløn  på 
omkring  20  kroner.  Han  sagde,  at  når 
der  var  mad  i  huset,  spiste  familien; 
men  sædvanligvisfastedede.  Alligevel 
fik  missionærerne  altid  tilbudt  noget  at 
spise,  når  de  kom  der,  for  familien 
syntes,  at  missionærerne  var  „engle  fra 
Himmelen".  Jeg  følte  mig  slet  ikke 
som  en  engel,  når  jeg  så  de  sultne, 
brune  øjne  stirre  på  mig,  når  jeg  spiste 
deres  enkle  måltid.  Jeg  vidste,  at  det 
var  et  offer  for  dem  at  tilbyde  os  selv 
dette  simple  måltid. 
Jeg  tryglede  Herren  om  at  velsigne 
familien  Cuenca  med  tro  nok  til  at 
acceptere  de  befalinger,  vi  belærte 
dem  om,  men  med  min  smule  tro 
kunne  jeg  ikke  mene,  at  de  havde 
mulighed  for  at  acceptere  tiendeloven. 
Vi  fortsatte  med  at  gennemgå  lektierne 
forfamilien  og  kom  uundgåeligttilden 
med  principperne  om  tiendebetalin- 
gen. Mens  min  kammerat  begyndte 
lektien,  tryglede  jeg  Herren  om  hans 


hjælp.  Og  med  endnu  mindre  tro 
underviste  jeg  dem.  Uden  tøven  for- 
pligtede de  sig  til  at  adlyde  loven,  såvel 
som  de  andre  bud,  vi  havde  fortalt  dem 
om.  En  alvorlig  fred  fyldte  mig,  og  jeg 
følte  mig  skamfuld,  da  jeg  tænkte  på 
Herrens  ord:  „O,  I  lidet  troende!" 
Familien  blev  døbt.  Til  jul  havde  de 
ikke  andet  at  give  end  deres  kærlighed 
og  sig  selv.  De  lærte  os  om  deres  kultur 
gennem  sang,  dans  og  historie- 
fortælling. Vi  gav  dem  legetøj  og 
madvarer.  Så  ledte  bror  Cuenca  os  i  en 
julebøn.  Senere  den  aften  var  jeg  mig 
bevidst,  at  denne  jul,  sammenlignet 
med  alle  andre,  var  den  bedste  i  hele 
mit  liv.  Familien  Cuenca  havde  givet 
alt,  hvad  de  havde  -  deres  kærlighed. 
Snart  var  det  januar,  og  min  mission 
var  næsten  forbi.  Jeg  blev  bedt  om  at 
oversætte  for  de  spansktalende  med- 
lemmer, som  ønskede  at  tale  ved  faste- 
og  vidnesbyrdmødet.  Jeg  fik  en  klump 
i  halsen,  da  jeg  så  bror  Cuenca  komme 
op  for  at  tale. 

Der  stod  han,  høj  og  stolt,  på  talersto- 
len. Han  begyndte  at  tale  og  jeg  følte 
varme  tårer  løbe  ned  ad  mine  kinder. 
Han  sagde:  „Jeg  takker  Herren  for  at 
have  sendt  missionærerne  til  mit  hjem. 
Siden  vi  er  blevet  døbt  og  har  betalt 
tiende,  har  vi  altid  haft  mad  at  spise. 
Somme  tider  ved  jeg  slet  ikke,  hvor  den 
kommer  fra." 

Nu  er  min  mission  forbi.  Men  jeg  vil 
altid  erindre  det  fattige  hjem  i  et  sølle 
mexikansk  nabolag,  hvor  Herren  lærte 
mig  om  tro,  lydighed  og  velsignel- 
ser. □ 


Fred  R.  Gladden  jun.  er  student  ved 
Brigham  Young  University  og  underviser 
i  spansk  på  Missionary  Training  Center  i 
Provo. 

„Sig  hende, 
at  jeg  har 
sendt  dig" 

Kathleen  Scott 

Jeg  stod  i  kirkebygningens  forhal 
og  talte  med  en  ny  søster,  som  for 
nylig  var  flyttet  ind  i  vores  ward.  Som 
præsidentinde  for  hjælpeforeningen 
var  det  min  opgave  at  hilse  på  alle  nye 
søstre  og  forsikre  dem  om  vores  kær- 
lighed. Da  jeg  efter  et  par  minutters 
forløb  måtte  tage  mig  af  andre  vigtige 


opgaver,  havde  jeg  en  ubehagelig 
fornemmelse  af,  at  ikke  alt  stod  godt  til 
med  denne  søster.  Jeg  ignorerede 
denne  følelse,  idet  jeg  tænkte,  at  det 
nok  bare  var  min  fantasi  der  løb  af  med 
mig. 

To  uger  senere  kom  disse  ord  til  mig, 
mens  jeg  udførte  mit  huslige  arbejde: 

„Gå  og  tal  med  søster "  Som 

svar  sagde  jeg  højt:  „Hvad  ska1  jeg  sige 
til  hende?"  Og  svaret  kom:  „Sig,  at  jeg 
har  sendt  dig."  Jeg  vidste,  at  disse  ord 
kom  fra  Herren,  og  jeg  kunne  ikke 
ignorere  den  tilskyndelse  fra  Ånden. 
Den  næste  søndag  udsøgte  jeg  denne 
søster  og  spurgte,  om  jeg  måtte  tale 
privat  med  hende.  Hvad  ville  jeg  sigetil 


Da  hun  talte  om  grunden  til  sine  problemer,  forstod  jeg  at  jeg  var  den,  som  kunne  forstå. 

hende?  At  gentage  Åndens  ord  fore- 
kom temmelig  dramatisk,  og  på  dette 
tidspunkt  spekulerede  jeg  over,  om 
mon  ikke  min  fantasi  havde  spillet  mig 
et  puds.  „Jeg  tror  .  .  .  der  er  noget 
galt,"  sagde  jeg  endelig.  „Herren  har 
sendt  mig  til  dig."  Til  min  forbavselse 
fyldte  tårer  hendes  øjne  og  løb  ned  ad 
hendes  kinder,  ikke  selvmedliden- 
hedstårer,  men  af  glæde  og  taknem- 
melighed. 

„I  de  sidste  to  måneder  har  jeg  bedt 
Herren  omatfåatvide,  hvem  jeg  skulle 
tale  med  om  mine  vanskeligheder," 
sagde  hun. 

Jeg  var  i  stand  til  at  se  hende  lige  i 
øjnene  og  sige:  „Søster,  jeg  ved  ikke, 
hvad  dine  problemer  er,  men  jeg  ved,  at 
jeg  er  den,  du  bør  tale  med  om  dem." 
Da  hun  begyndte  attale  om  grunden  til 
sine  problemer,  forstod  jeg,  at  jeg  var 
den  eneste  søster,  som  fuldstændig  var 
i  stand  til  at  forstå  dem.  Fordi  jeg  havde 
haft  en  lignende  oplevelse,  kunne  jeg 
opmuntre  og  sympatisere  med  hende. 
Skønt  jeg  erkender,  at  visse  fortrolige 
sager  selvfølgelig  bør  henvises  til  bi- 
skoppens visdom  og  myndighed,  min- 
dede dette  tilfælde  mig  om,  at  andre 
problemer  kan  lettes  ganske  enkelt 
ved,  at  nogen  kan  lytte  og  forstå. 
Ånden  har  ledet  mig  til  at  tilbyde 
lignende  hjælp  ved  andre  lejligheder. 
Når  som  helst  det  sker,  har  det  altid 
overrasket  mig  og  ladt  mig  tilbage  med 
undren  over  resultaterne,  men  hvordan 
skulle  Herren  ellers  bære  sig  ad  med  at 
få  sit  arbejde  gjort,  hvis  ikke  det  var  ved 
at  benytte  dem  af  os,  som  vil  lytte  og 
adlyde?  □ 

Kathleen  Scott  mor  til  fem  børn,  er  leder 
af  informationstjenesten  i  St.  Albans  Stav 
i  Eng/and. 


At  bygge 
kirke- 
bygninger 
til  de 
hellige 

Ronald  C.  Barker 


At  bygge  kirkebygninger  er  meget 
mere  end  at  handle  grunde  og  at 
arbejde  med  entreprenører.  For  nogle 
få  år  siden,  var  mit  arbejde  som  rådgi- 
ver til  præsident  Evans  T.  Doxey  fra 
Salt  Lake  Hunter  West  Stav,  at  erhver- 
ve byggegrunde.  Kirkens  eksplosive 
vækst  i  det  område  gjorde  flere  byg- 
ninger absolut  nødvendige.  Vi  havde 
kun  to  kirkebygninger  i  staven  med  fire 
ward  hørende  hjemme  i  hver. 
Bønsomt  valgte  vi  en  passende  bygge- 
grund, men  til  trods  for  flere  måneders 
forhandlinger  var  vi  ikke  i  stand  til  at 
købe  den.  En  grund  mod  nord  ville 
bringe  problemer  med  gadenettet.  En 
grund  mod  syd  kom  vi  så  langt  med,  at 
jordundersøgelserne  var  i  gang,  da 
myndighederne  afgjorde,  at  man  ikke 
kunne  give  byggetilladelse  der.  En 
fjerde  mulighed  blev  opgivet,  fordi 
afstanden  og  landskabet  ville  gøre 
kloaksystemet  alt  for  bekosteligt. 
På  det  tidspunkt  var  der  gået  næsten  to 
år.  Næsten  alle  wardene  burde  have 
været  delt.  Der  var  nødt  til  at  ske  noget 
hurtigt. 

Præsident  Doxey  foreslog  en  fastedag 
i  staven  for  at  søge  Herrens  hjælp,  og 
to  dage  efter  ringede  ejeren  af  den 

Det  persiske  marked  ligne- 
de et  kæmpemæssigt 
cirkus  med  stærktf arvede  tel- 
te. Det  lød  også  som  sådan 
et. 

Jonas  Hanway  var  kommet 
til  Persien  for  at  købe  uld  til  at 
bringe  med  tilbage  til  Eng- 
land i  sine  skibe.  Men  før  han 
kunne  komme  til  at  handle 
med  uldkøbmændene, 

standsede  en  kongelig  para- 
de alt. 

„Gør  plads  for   Persiens   prins 
råbte  en  hofmand. 


Paraply- 
manden 

Frances  Altman 


i" 


Idet  prinsen  kom  forbi,  bøjede  alle 
sig  dybt,  sådan  som  det  var  deres 


1 


skik.  Men  Jonas  gjorde  det  ikke. 
Han  ønskede  at  se  alt,  hvad  der 
foregik.  Fire  stærke  mænd  bar 
prinsen  i  en  fløj  lsd  raperet  bære- 
stol. De  bar  ham  på  deres  skuldre 
højt  hævet  over  folket.  Over  prin- 
sens hoved  holdt  en  tjener  en 
mærkelig  skærm  for  at  skygge  for 
solen.  „Hvilken  pragtfuld  idé!" 
Udbrød  Jonas.  Han  fandt  snart  ud 
af,  at  skærmen  blev  kaldt  en  para- 
ply. 

Hvor  ville  det  være  nyttigt,  hvis  alle 
og  enhver  i  Persien  havde  sin  egen 
paraply,  tænkte  Jonas. 
Ikke  længe  efter  lod  Jonas  en  hel 
masse  paraplyer  fremstille  til  at 
beskytte  almindelige  menneskers 
hoveder  mod  solens  stråler.  Men 
da  prinsen  hørte  det,  befalede  han 
Jonas  at  komme  til  paladset. 
„Du  må  holde  op  med  at  lave 
paraplyer,"  befalede  prinsen.  „Jeg 
forbyder  det.  Kun  prinser  og  kon- 
ger må  have  paraplyer  i  Persien. 
Det  er  et  tegn  på  kongelighed." 
Prinsen  rystede  sin  finger  vredt 
mod  Jonas  og  råbte  endnu  højere: 
„Sådan  har  det  altid  været  i  Per- 
sien, og  sådan  skal  det  vedblive  at 
være.  Tag  dine  paraplyer  og  rejs 
hjem!" 

Jonas  vendte  tilbage  til  England, 
oplagrede  sine  paraplyer  på  loftet  i 
sit  hus  og  blev  snart  så  travlt 
optaget,  at  han  helt  glemte  prin- 
sen. 

Men  så  en  dag,  da  Jonas  skulle 
afsted  hjemmefra,  begyndte  det  at 
regne.  På  et  øjeblik  var  alle  de 
overdækkede  kørestole  og  heste- 
trukne vogne  optaget.  Jonas  stod 


våd  og  kold  ved  indgangen  til  sit 
hus. 

Dengang  var  det  at  sidde  i  en 
overdækket  bærestol,  en  let  måde 
at  rejse  på.  To  eller  fire  mænd  bar 
stolen  mellem  sig  på  to  lange 
stænger.  Når  det  regnede,  satte 
alle  og  enhver  sig  op  i  en  bærestol 
for  at  undgå  regnen. 
Alle  de  mennesker,  der  nu  sad  i 
sådanne  bærestole,  mindede  Jo- 
nas om  den  persiske  prins. 
„Hvis  en  paraply  kan  holde  solen 
borte  fra  den  persiske  prins,  kan 
den  måske  også  holde  regnen 
borte  fra  mig!"  tænkte  han. 
Jonas  skyndte  sig  op  på  loftet  og 
tog  en  paraply  frem.  Med  den  oppe 
over  hovedet,  gik  han  hen  ad 
gaden. 

„Se  bare  den  skøre  mand!"  råbte 
de  børn,  han  kom  forbi.  Der  var 
meget  få  englændere,  der  nogen 
sinde  havde  set  en  paraply. 
Jonas  gik  med  sin  paraply  hver 
gang,  det  regnede.  Han  gav  para- 
plyer til  sine  venner,  så  de  også 
kunne  bruge  dem. 
Bærestolmændene  blev  vrede.  De 
prøvede  at  trampe  Jonas  ned,  og 
nogle  af  dem  kastede  sten  efter 
ham. 

Men  folk  kunne  lide  Jonas  Han- 
ways  mærkelige  nye  idé.  Det  vare- 
de ikke  længe,  før  mange  menne- 
sker i  England  gik  med  paraply.  Og 
den  nye  idé  spredtes  til  mange 
andre  dele  af  verden,  og  paraplyen 
blev  alle  steder  kendt  som  menne- 
skets bedste  ven  -  når  det  reg- 
ner! □ 


Kartoffel 
kulen 

Iris  Syndergaard 


Fra  legehuset  inde  i  pilekrattet 
hørte  Hannah  sin  mor  kalde: 
„Hvorerdu,  Hannah?  Jeg  har  brug 
for  dig!" 


Efter  at  have  lagt  sine  dukker  i 
deres  hemmelige  rum,  gik  Hannah 
ind  i  huset. 

„Jeg  er  glad  for,  at  du  kom  så 
hurtigt,  Hannah,"  sagde  mor  med 
et  smil.  „Jeg  må  hurtigt  over  og  se 
til  søster  Hansen.  Vil  du  være  så 
venlig  at  hente  nogle  kartofler  i 
kartoffelkulen,  så  jeg  kan  begynde 
at  lave  aftensmad,  så  snart  jeg 
kommer  tilbage?" 
„Åh  nej  mor!"  Hannah  fik  gåsehud 


over  hele  kroppen  af  frygt.  „Den 
kule  er  fuld  af  edderkopper,  og  i 
dag  så  jeg  en  frø  hoppe  ud  derfra. 
Jeg  kan  ikke  lide  at  gå  derned." 
„Somme  tider  må  vi  allesammen 
gøre  noget,  vi  ikke  kan  lide  at  gøre. 
Tag  lillebror  med  dig,  hvis  du 
ønsker  det,"  sagde  mor,  idet  hun 
lagde  hånden  på  Sammys  skulder. 
„Jeg  vil  godt  gå  med  dig,"  sagde 
Sammy  godmodigt.  Og  idet  han 
rankede  sig,  tilføjede  han  modigt: 
„Jeg  er  ikke  bange  for  noget  som 
helst.!" 

Men  efter  at  deres  mor  var  gået  ned 
ad  vejen  med  sine  svingende  lange 
skørter  og  den  bredskyggede, 
blomsterprydede  hat  strålende  i 
sollyset,  sagde  Sammy:  „Jeg  er 
heller  ikke  særlig  glad  for  den 
kartoffel  ku  le." 

„Jeg  siger  det  til  mor,  hvis  du  ikke 
går  med,"  skændte  Hannah. 
Hendes  bror  stak  demonstrativt 
hænderne  i  bukselommerne  og 
ville  ikke  flytte  sig  af  stedet.  Han- 
nah stirrede  et  øjeblik  på  ham,  og 
så  marcherede  hun,  idet  hun  for- 
søgte at  se  modig  ud,  hen  mod  den 
skråtliggende  plankedør,  der  lå  i 
højde  med  jorden  bag  ved  huset. 
Hun  løftede  døren  en  smule,  hvor- 
på hun  hurtigt  lod  den  falde  til 
igen.  Bare  det  at  se  på  de  ujævne 
trin,  der  var  gravet  ud  i  den  fugtige 
jord,  fik  Hannah  til  at  gyse. 
Edderkopper  og  halvmørke  var 
slemt  nok,  men  i  går  hørte  hun  sin 
far  sige  til  hr.  Hansen:  „Nårvi  bliver 
færdige  med  den  overrislingskanal 
ned  til  vores  grund,  så  må  jeg  se  at 
få  tid  til  at  gøre  min  kartoffelkule 


færdig.  De  midlertidige  støttepæle, 
som  holder  jordtaget,  kan  nok  ikke 
holde  meget  længere." 
Hvis  jeg  bare  havde  husket  at  sige 
til  mor,  hvad  far  har  sagt,  tænkte 
Hannah,  så  ville  hun  ikke  bede 
Sammy  og  mig  gå  ned  i  den  kule. 
Så  vendte  hun  sig  for  at  gå  ind  i 
huset  igen.  Men  så  huskede  Han- 
nah på,  hvor  træt  mor  så  ud,  lige 
siden  deres  nyfødte  lillebror  døde, 
og  hvor  hårdt  far  altid  måtte  arbej- 
de. Hannah  vidste,  at  hun  måtte 
gøre  sin  del,  men  hun  var  fast 
besluttet  på,  at  hendes  bror  måtte 
gå  med  hende,  hvad  enten  han 
ville  det  eller  ej. 

Hannah  vendte  sig  om  mod  Sam- 
my, som  havde  fulgt  efter  hende. 
„Gå  du  derned  først,"  kommande- 
rede hun. 

„Ikke  jeg!"  sagde  han  stædigt. 
„Åh  -  du  er  jo  en  bangebuks!" 
Sammy  skreg:  „Nej,  jeg  er  ikke! 
Dumme  gamle  frøer  og  edderkop- 
per er  jeg  ikke  bange  for."  Og  så 
bøjede  han  sig  ned  og  slog  kælder- 
døren op,  og  hans  søster  kunne 
kun  akkurat  forhindre  ham  i  at  slå 
den  i  igen. 

Hannah  begyndte  at  gå  ned  ad 
trinene  efter  sin  bror,  idet  hun  gik 
baglæns,  så  hun  kunne  holde  dø- 
ren åben.  Så  lød  Sammys  stemme 
med  genlyd  i  det  lille  rum,  hånen- 
de: „Hannah  er  en  bangebuks!" 
Vred  og  irriteret  svingede  Hannah 
rundt,  mistede  taget  i  døren,  som 
slog  i  med  et  brag  og  sendte  hende 
ned  ad  resten  af  trinene. 
Hannah  rejste  sig  op  på  knæene, 
rædselsslagen  over  mørket.  Hvis 


der  var  frøer  og  edderkopper  i 
nærheden,  så  kunne  hun  nu  ikke 
engang  se  dem. 

„Hannah,  hvad  er  der  sket?"  råbte 
Sammy.  Men  hun  svarede  ikke,  for 
hun  var  alt  for  forskrækket  over 
tyngden  af  al  den  våde  jord,  der 
faldt  over  hendes  hoved  og  skul- 
dre. 

„Nu  fa/der  taget  ned!"  tænkte  hun. 
Fordi  døren  faldt  i  med  sådan  et 
brag,  har  den  nok  slået  bjælkerne 
løse,  sådan  som  far  havde  forud- 
sagt. 

Ved  siden  af  sig  hørte  hun  sin  lille 
bror  kalde:  „Hannah,  Hannah, 
hjælp  mig!  Jeg  er  helt  dækket  af 
jord!" 

„Jeg  skal  straks  være  der,  Sam- 
my," lovede  Hannah,  mens  hun 
rodede  rundt  i  mørket  for  at  finde 
døren,  så  hun  kunne  skubbe  den 
op  igen.  Men  hendes  søgende 
hænder  fik  kun  fat  i  våd  jord. 
Indgangen  var  helt  blokeret.  Hun 
og  Sammy  var  lukket  inde  i  kulen. 
Mørket  rundt  om  den  var  værre 
end  noget,  Hannah  nogen  sinde 
havde  kunnet  forestille  sig.  Næt- 
ternes mørkeblå  med  sølverne 
stjernelys  var  slet  ikke  som  dette 
sortbrune  med  dets  lerede  mørke, 
et  mørke  fyldt  med  forskellige  jord- 
partikler. 

Sammy  græd  med  høje,  halvkvalte 
snøft.  „Jeg  må  ikke  græde,  "tænk- 
te Hannah,  „selv  om  jeg  også  er 
angst.  Vi  har  ikke  nok  luft,  og 
brystet  begynder  allerede  at  gøre 
ondt."  Hun  rakte  ud  efter  sin  bror. 
Da  hun  med  hånden  rørte  hans 
skulder,  arbejdede  hun  sig  nærme- 


re, så  hun  kunne  komme  til  at 
knuge  ham  ind  til  sig. 

„Græd  ikke,  Sammy,"  trøstede 
hun  ham.  „Vi  må  prøve  at  trække 
vejret  langsomt,  så  vi  ikke  bruger  al 
luften  herinde." 

Han  snøftede.  „Hvad  kan  vi  gøre, 
Hannah?" 

„Vi  kan  bede,"  sagde  hun,  og  idet 
hun  lukkede  øjnene,  begyndte 
Hannah:  „Himmelske  Fader,  vil  du 
ikke  nok  hjælpe  Sammy  og  mig.  Vi 
er  næsten  begravede  i  denne  kule, 
og  der  er  ikke  nogen  hjemme.  Vil 
du  ikke  nok  hjælpe  os  ud?" 
At  tale  generede  hende  i  halsen,  så 
hun  sagde  „Amen"  ganske  stille. 
Luften  i  kulen  var  næsten  brugt  op. 
Hannah  var  ikke  længere  bangefor 
edderkopper  og  frøer,  idet  hun 
følte  sig  frem  der,  hvor  hun  og 
Sammy  sad  sammenkrøbet.  Hen- 
des fingre  rørte  ved  noget  ujævnt 
træ.  Idet  hun  følte  frem  og  tilbage 
på  det,  blev  hun  klar  over,  at  hun 
havde  fundet  et  bræt,  som  hendes 
far  plejede  at  bruge  til  at  holde 
loftet  oppe  med. 

„Hjælp  mig,  Sammy,"  gispede 
hun.  „Lad  os  prøve  at  stikke  et  hul 
gennem  jorden  oven  over  os." 
Broderens  hænder  mødtes  med 
hendes.  Sammen  tog  de  fat  på  det 
splintfyldte  bræt  og  skubbede  det 
opad,  indtil  de  kunne  mærke  det 
støde  mod  det  faste  jordlag. 
„O.K.  Sammy.  Lad  os  så  skubbe, 
men  vær  forsigtig.  Vi  må  ikke  slå 
mere  jord  løs." 

Stille  og  gispende  bankede  de 
omhyggeligt    brættet    mod    det 


usynlige  loft  over  sig  gang  efter 
gang. 

Lige  idet  Sammy  hviskede  „Jeg  er 
så  træt,  Hannah,"  gik  brættet  igen- 
nem. Det  var  ude  i  fri  luft! 
Sammy  lod  hænderne  falde,  men 
Hannah  arbejdede  rystende  bræt- 
tet frem  og  tilbage,  indtil  hun 
kunne  se  en  blå  cirkel  af  lys.  Nu 
havde  de  luft,  men  ville  det  være 
nok?  Det  strammede  stadig  over 
brystet  på  dem  begge,  og  Sammy, 
der  igen  smågræd,  forekom  meget 
svag. 

Hannah  trak  vejret  dybt  og  holdt 
det  så.  „Hvad  var  det  for  en  lyd?" 
hviskede  hun. 

En  fortsat  dump  lyd  rystede  jorden 
omkring  dem.  Der  er  nogen  uden- 
for, men  mor  kan  ikke  være  kom- 
met tilbage  fra  Hansens  så  hurtigt, 
fastslog  Hannah. 
Pludselig  viste  der  sig  en  åbning 
ikke  langt  fra  døren,  og  en  mands- 
stemme kaldte:  „Er  der  nogen  der- 
inde?" 

„Ja,  vi  er  herinde." 
„Har  I  det  godt?" 
Hannah   kunne   ikke  svare,   men 
manden  sagde:  „Tag  det  roligt.  Jeg 
skal  få  jer  ud  på  et  øjeblik." 
Da  et  par  hænder  viste  sig,  fik 
Hannah  på  en  eller  anden  måde 
skubbet  Sammy  hen  mod  åbnin- 
gen, så  han  kunne  blive  trukket  op. 
Så  følte  hun  stærke  fingre  om  sine 
håndled,  og  hun  blev  trukket  ud 
gennem  den  smalle  åbning  i  den 
fugtige  jord. 

Hannah  blinkede  i  den  lyse,  klare 
luft,  idet  bror  Card  så  ned  på  hende 


med  et  smil  på  sit  skæggede  an- 
sigt. 

Hun  kom  på  benene  ved  siden  af 
Sammy,  netop  som  fars  hest  kom 
galopperende.  Idet  han  sprang  ned 
skyndte  han  sig  over  til  Sammy  og 
Hannah  og  gav  dem  hver  et  knus. 
„Er  der  sket  jer  noget?"  spurgte 
han  ængstelig. 

„Nu  har  vi  det  godt,  far,"  svarede 
Hannah.  „Men  vi  var  nær  blevet 
kvalt  dernede.  Taget  på  kulen  faldt 
ned." 

„Det  er  alt  sammen  min  skyld," 
sagde  far  og  tog  sig  om  hagen. 
„Jeg  skulle  have  ordnet  det  tag  for 
længe  siden." 

Bror  Gård  trøstede:  „Lad  nu  være 
med  at  give  dig  selv  skylden,  Jo- 
seph. Vi  har  allesammen  i  byen  haft 
mere  end  nok  at  gøre." 
„Hannah  reddede  os  far,"  sagde 
Sammy.  „Vi  slog  hul  i  taget  med  et 
bræt." 

„Det  var  det,  jeg  så,  da  jeg  kom 
forbi,  hvilket  var  højst  usædvanligt 
for  mig  at  gøre,"  forklarede  bror 
Card.  „Jeg  er  ikke  gået  over  jeres 
grund  før  i  de  to  år  vi  har  været 
naboer  Joseph.  Det  ville  jeg  heller 
ikke  have  gjort  i  dag.  Men  af  en 
eller  anden  grund  førte  benene  mig 
denne  vej.  Og  det  første  jeg  så,  var 
det  bræt,  der  stak  op  af  jorden  og 
bevægede  sig  ligesom  et  signal. 
Mon  ikke  det  var  Herren,  som  førte 
mig  herhen?" 

Sammy  og  Hannah  smilede  til 
hinanden.  „Bror  Card,  vi  ved,  at 
han  gjorde  det,"  sagde  Hannah 
stille.  □ 

Kort  efter  at  Joseph  F.  Smith  var  blevet 
født,  brød  en  skare  mænd  ind  i  fami- 
liens hjem.  Hans  mor  var  syg  på  det 
tidspunkt,  og  hans  far,  Hyrum,  var  i 
fængsel.  Idet  de  ransagede  huset  kom 
mændende  ind  i  det  værelse,  hvor  den 
lille  lå  og  sov,  og  uden  at  lægge  mærke 
til  det,  kastedede  noget  tøj,  lagener  og 
tæpper  hen  over  ham.  De  ville  være 
blevet  forbavsede,  hvis  de  havde  vidst, 
at  et  lille  barn  var  blevet  skjult  af  dem. 
Alle  var  lettede,  da  mændene  endelig 
forlod  huset.  Efter  et  par  minutters 
forløb  kom  Mary  i  tanker  om  Joseph, 
og  hun  og  hendes  søster  Mercy,  løb  for 
at  se  til  ham.  Da  de  så,  hvad  der  var 
sket,  blev  de  bange  for,  at  den  lille  var 
blevet  kvalt.  Lykkeligvis  fik  de  ham 
hurtigt  bragt  til  live  igen. 


Men  mange  andre  tragedier  fulgte 
Joseph  F.  i  hans  barndom.  Før  han  var 
blevet  6  år,  blev  hans  far,  Hyrum,  og 
profeten  Joseph  myrdet  i  fængslet  i 
Carthage.  Efter  sin  fars  død,  hjalp 
Joseph  F.  sin  mor  med  at  forberede 
rejsen  vestpå.  Endnu  ikke  ti  år  gammel 
drev  drengen  en  vogn  og  fire  okser  fra 
Winter  Quarters  til  Saltsødalen  i  som- 
meren 1 848,  en  strækning  på  mere  end 
1600  km.  Turen  blev  endnu  vanskeli- 
gere for  familien,  fordi  Mary  havde 
lovet  ikke  at  bede  om  nogen  specielle 
fordele,  og  at  hun  ville  klare  turen  uden 
nogen  fremmeds  hjælp  og  alligevel 
være  den  første  til  at  komme  ind  i 
dalen. 

Joseph  mistede  sin  mor,  da  han  kun 
var  14  år  gammel.  Mange  år  senere 


sagde  han:  „Det  stærkeste  anker  i  mit 
liv,  der  hjalp  mig  til  at  holde  fast  ved 
ethvert  godt  princip,  var  min  kære 
mors  kærlighed." 

Da  Joseph  F.  var  1 5  år,  havde  han  haft 
lige  så  mange  erfaringer  som  de  fleste 
voksne.  Han  nåede  i  sin  tid  at  udføre 
missioner  for  kirken  på  Hawaii,  i  De 
forenede  Stater,  og  i  Storbritannien, 
og  blev  også  kaldet  til  præsident  over 
den  europæiske  mission.  Som  77-årig 
blev  han  ordineret  til  apostel. 

I  1 901  blev  han  den  første  præsident 
for  kirken,  født  af  SDH  forældre.  Da 
John  Ruithoff,  en  ung  dreng  fra  Hol- 


land med  svigtende  syn,  hørte,  at 
præsident  Smith  skulle  besøge  hans 
land,  sagde  han  til  sin  mor:  „Profeten 
har  mere  magt  end  nogen  anden  mis- 
sionær på  jorden.  Hvis  du  vil  bringe 
mig  til  mødet,  og  han  vil  se  ind  i  mine 
øjne,  tror  jeg,  at  jeg  vil  blive  helbredt." 
Efter  at  mødet  var  forbi,  løftede  præsi- 
dent Smith  Johns  bandager  fra  øjene- 
ne  og  så  ind  i  dem,  og  han  lovede  ham, 
at  han  ville  komme  til  at  se  igen.  Da 
drengen  var  kommet  hjem  og  fik  ban- 
dagerne taget  af,  råbte  han:  „Mor, 
mine  øjne  er  raske;  de  gør  ikke  længere 
ondt.  Jeg  kan  se  godt  nu,  og  også 
langt  bort."  □ 


Prøv  din  viden  om  Mormons  Bog 

Ruth  Christensen 

Prøv  at  sætte  disse  personer  fra  Mormons  Bog  sammen  med  de  beskrivelser, 
der  passer  på  dem. 


1. 

Alma 

2. 

Lehi 

3. 

Noah 

4. 

Lemuel 

5. 

Helaman 

6. 

Samuel 

7. 

Laban 

8. 

Benjamin 

9. 

Laman 

10. 

Moroni 

11. 

Lamoni 

12. 

Sariah 

13. 

Mormon 

14. 

Jared 

15. 

Abinadi 

a.  retfærdig  konge 

b.  det  ondes  forkæmper 

c.  førte  2000  unge  mænd  i  kamp 

d.  sidste  nephit  på  jorden 

e.  jarediternes  leder 

f.  far  til  nephiterne  og  lamaniterne 

g.  havde  messingpladerne 
h.  nephitisk  profet 

i.  en  lamanitisk  konge 

j.  en  stor  missionær 

k.  lamaniternes  leder 

I.  forkortede  Mormons  Bog 

m.  Lehis  oprørske  søn 

n.  mor  til  nephiter  og  lamaniter 

o.  lamanitisk  profet 

Den  eksplosive  vækst  i  vores  område 
gjorde  det  nødvendigt  for  os  at  få  nye 
kirkebygninger.  Ved  Herrens  hjælp  var  vi  i 
stand  til  at  finde  grunde  og  opføre  nye 
bygninger. 


oprindeligt  påtænkte  grund  og  sagde, 
at  den  nu  var  til  salg. 
På  det  tidspunkt  var  planer  blevet  lagt 
for  deling  af  staven,  og  præsident 
Doxey  gav  mig  til  opgave  at  købe  en 
grund  til  en  ny  stavsbygning.  Efter 
omhyggelige  studier  og  megen  bøn 
valgte  vi  en  halvanden  hektar  stor 
grund,  der  ejedes  af  to  familier  i  Hunter 
Sixth  Ward.  Biskoppen  traf  aftale  om 
et  møde  med  hver  af  de  to  familier.  Den 


første  indvilgede  beredvilligt  i  at  skæn- 
ke sin  halvdel  af  grunden.  Da  jeg 
mødtes  med  det  andet  ægtepar,  be- 
gyndte manden,  der  var  blevet  om- 
vendt for  mindre  end  et  år  siden:  „Jeg 
ved,  hvorfor  du  har  kaldet  os  ind." 
Han  havde  natten  før  haft  en  drøm  om, 
at  han  ville  blive  kaldt  ind  på  netop  det 
kontor.  Alle  de  samme  mennesker  var 
til  stede.  Jeg  havde  forklaret,  at  hans 
nabo  havde  indvilget  i  at  skænke  sin 
halvdel  til  opførelse  af  en  stavsbygning 
og  opfordret  ham  til  at  gøre  det  samme. 
Han  vækkede  sin  hustru,  fortalte  hen- 
de om  drømmen  og  faldt  igen  i  søvn; 
han  drømte  den  samme  drøm  endnu 
en  gang,  vækkede  igen  sin  hustru  og 
fortalte  hende  om  drømmen,  faldt  på 
ny  i  søvn,  drømte  den  samme  drøm  for 
tredie  gang  og  for  tredie  gang  vække- 
de han  sin  hustru.  Meget  bestemt 
sagde  hun:  ,,.Sig  til  ham,  at  kirken  må 
få  den  grund  og  læg  dig  så  til  at  sove!" 
Et  nyt  stavscenter  er  nu  blevet  bygget 
på  den  ideelle  grund. 
Efter  stavens  deling  bad  præsident 
Doxey,  der  nu  var  blevet  kaldet  til  at 
præsidere  over  den  nye  Hunter  Central 
Stav,  mig  igen  købe  en  byggegrund. 
Den  ejedes  af  en  af  stavens  trofaste 
enker,  som,  da  hun  blev  spurgt,  sagde, 
at  hun  ikke  var  interesseret  i  at  sælge 
jorden,  men  at  hun  meget  gerne  ville 
skænke  den  til  staven. 
Disse  gentagne  oplevelser  har  lært  mig 
noget  nyt  om  kirkens  gode  medlem- 
mers trofasthed,  kærlighed  og  gav- 
mildhed. Og  de  har  også  lært  mig,  at 
Herren  aktivt  lader  sig  selv  involvere  i 
disse  begivenheder.  □ 


Ronald  C.  Barker,  advokat  og  far  til  ni 
børn,  er  førsterådgiver  i  Salt  Lake  Hunter 
Central  Stakes  præsidentskab. 

VÆKST  OG  UDVIKLING 
GENNEM  OFRE 


Carma  T.  og  Roy  A.  Prete 


I  1977  stod  den  nyligt  dannede  Otta- 
wa Ontario  stav  i  Canada  over  for 
nogle  enestående  udfordringer.  Med 
hovedkvarter  i  Ottawa  omfattede  den 
store  stav  det  østlige  Ontario,  en  del  af 
Quebecprovinsen,  samt  den  nordligste 
af  New  York  stav.  Den  nye  stav  var 
således  komponeret  af  store  etniske 
forskelle.  Den  omfattede  en  kinesisk 
gren  i  Montreal,  hvor  to  missionærer 
fra  Hong  Kong  missionen  deltog  i  det 
opsøgende  arbejde;  en  tosproget  gren 
(hvor  man  talte  både  fransk  og  en- 
gelsk) i  Hawkesbury  i  Canada;  samt  en 
udelukkende  lamanitisk  gren  i  Ho- 
gansburg,  New  York,  på  reservatet  St. 
Regis. 

Et  af  den  nye  stavs  mest  presserende 
behov  var  opførelse  af  passende  byg- 
ninger, da  mange  ward  og  grene  holdt 
møder  i  lejede  sale  og  i  skoler.  Vores 
stavspræsident,  Boyden  E.  Lee,  følte 
stærkt,  at  før  kirken  kunne  opnå  en 
hurtigere  vækst  i  det  område,  måtte 
egnede  bygninger  opføres.  En  femårs 
byggeplan  blev  påbegyndt  for  staven, 
men  efter  det  første  år  havde  den  kun 
produceret  meget  begrænsede  resul- 
tater. 

Så  bestemte  stavspræsidentskabet  sig 
for  et  særligt  program,  der  skulle  skaffe 


den  nødvendige  kapital  -  én  million 
dollars  -  i  løbet  af  to  år.  Præsident  Lee 
var  meget  bekymret  over  denne  be- 
slutning, for  hvordan  kunne  han  i  en 
periode  med  inflation  og  økonomiske 
vanskeligheder  bede  stavens  medlem- 
mer om  så  stor  en  sum  penge  på  så  kort 
tid.  Mens  han  forberedte  sig  til  et 
særligt  møde  for  alle  stavens  medlem- 
mer, sagde  han,  at  han  følte  sig  tilskyn- 
det til  at  udtale  en  særlig  velsignelse  og 
et  løfte  til  stavens  medlemmer  og  at 
besegle  det  løfte  med  præstedømmets 
kraft,  nøjagtigt  som  man  gør  det,  når 
man  giveren  individuel  velsignelse.  Til 
at  begynde  med  var  han  betænkelig, 
men  tilskyndelsen  vedblev,  og  han  var 
ikke  i  stand  til  at  negligere  den. 

Dette  særlige  program  blev  præsente- 
ret ved  stavsmødet.  Kirkens  voksne 
medlemmer  var  blevet  bedt  om  at  faste 
og  bede,  før  de  kom  til  mødet.  Ved 
dette  mødes  afslutning  udtalte  præsi- 
dent Lee  virkelig  en  særlig  velsignelse 
over  stavens  medlemmer  og  lovede 
dem,  at  hvis  de  ville  gøre  alt,  hvad  der 
stod  i  deres  magt,  ville  Herren  åbne 
døre,  der  ville  gøre  det  muligt  for  dem 
at  betale  de  pålagte  beløb.  Det  løfte 
blev  beseglet  på  samtlige  medlemmer 

af  staven  formedelst  præstedømmets 
kraft. 

Resultaterne  var  virkelig  bemærkelse- 
sværdige. En  ung  hjemvendt  missio- 
nær, der  i  8  måneder  ikke  havde  kunnet 
finde  arbejde,  var  skeptisk,  da  hans 
biskop  foreslog  et  bestemt  beløb  som 
hans  bidrag.  Men  han  fortalte  Herren, 
at  hvis  han  fik  en  indkomst,  ville  han 
være  villig  til  at  betale  det  pålagte 
beløb  -  og  mere  til,  hvis  det  blev  krævet 
af  ham.  Den  første  arbejdsgiver,  han 
henvendte  sig  til  den  dag,  tilbød  ham 
et  permanent  arbejde,  og  han  påbe- 
gyndte det  den  næste  dag.  To  dage 


senere  fik  han  allerede  en  betydelig 
lønforhøjelse. 

En  forretningsmand,  som  var  ved  at 
lukke  sin  virksomhed,  fandt  pludselig 
en  måde  at  forbedre  sit  produkt  på. 
Han  begyndte  straks  at  arbejde  på  det 
og  gik  snart  ind  i  fuld  produktion,  der 
førte  til  et  større  salg  end  nogen  sinde 
før. 

Et  andet  medlem  sad  på  sit  regering- 
skontor  og  spekulerede  på,  hvordan 
han  skulle  blive  i  stand  til  at  betale  det 
beløb,  som  hans  biskop  havde  fore- 
slået. Mens  han  bad  om  vejledning, 
slog  den  tanke  ned  i  ham:  „Hvad  med 


21 


at  bede  om  lønforhøjelse;  det  er  alt, 
hvad  du  behøver  at  gøre."  Så  tydeligt 
var  budskabet,  at  han  bare  gjorde  det. 
Efter  at  have  udregnet,  hvad  han  kun- 
ne betale  af  sine  egne  midler,  bad  han 
straks  om  en  forhøjelse  af  lønnen, 
svarende  til  det  beløb,  han  endnu 
manglede.  Til  hans  overraskelse  blev 
hans  ønske  imødekommet.  Desuden 
blev  forhøjelsen  gjort  gyldig  med 
tilbagevirkende  kraft  fra  årets  begyn- 
delse, hvilket  gjorde  det  muligt  for  ham 
at  betale  meget  hurtigere  end  bereg- 
net. 

En  mor  til  fire  børn  knælede  sammen 
med  dem  om  spisebordet  og  bad  om 
hjælp  til  at  betale  deres  del.  Den  aften 
blev  der  ringet  fra  en  nabokone,  som 
spurgte,  om  hun  ville  passe  hendes 
små  børn  på  permanent  basis  nogle 
timer  hver  dag.  Omkring  seks  uger 
tidligere  var  denne  søsters  tilbud  om  at 
passe  børnene  blevet  afvist,  fordi  hen- 
des ønskede  betaling  forekom  for  høj. 
Nabokonen  fortalte,  at  hun  den  efter- 
middag var  blevet  stærkt  påvirket  til  en 
overbevisning  om,  at  denne  søster  ville 
yde  den  mest  kærlige  omsorg  af  alle 
dem,  som  hun  havde  haft  i  betragt- 
ning, og  det  var  ligegyldigt  hvor  me- 
get, dette  medlem  ønskede  derfor. 
En  bror,  som  engang  havde  været 
krigsfange,  måtte  trække  penge  ud  af 
sin  opsparede  kapital,  der  var  beregnet 
til  et  andet  formål.  Derefter  hørte  han 


om  en  pension  for  canadiske  krigsfan- 
ger og  fandt  ud  af,  at  han  var  kvalifice- 
ret til  at  få  en  sådan  pension.  Og  ikke 
nok  med  det,  pensionen  blev  givet 
med  tilbagevirkende  kraft,  og  det  såle- 
des opsparede  beløb  var  en  smule  over 
det  beløb,  som  han  havde  trukket  fra 
sin  konto  for  at  betale  til  byggefondet. 
Mange  andre  rapporterede  om  lignen- 
de oplevelser.  Arbejde  blev  fundet, 
forfremmelser  blev  foretaget,  tilsyne- 
ladende værdiløse  investeringer  blev 
lønsomme;  bankkonti,  der  forlængst 
var  glemte,  blev  genfundet  og  arvelod- 
der modtoges. 

To  år  efter  at  udfordringen  blev  givet, 
var  mere  end  800.000  dollars  blevet 
indsamlet  til  stavens  byggefond.  Tre 
kirkebygninger  er  siden  blevet  færdi- 
ge, to  er  under  opførelse,  og  fire  er 
godkendte  til  opførelse.  Når  disse  byg- 
ninger er  færdige,  vil  hver  af  de  16 
ward  og  grene  i  staven  have  en  god  og 
moderne  kirkebygning. 
„Offer  og  lydighed  palmen  ham  brin- 
ger" er  i  højeste  grad  blevet  følt  af 
stavens  medlemmer.  Vores  særlige 
byggeprogram  bærer  nu  frugt  i  form  af 
øget  åndelighed  og  mange  voksne 
dåbskandidater.  Den  6.  juli  1980,  kun 
tre  og  et  halvt  år  efter  sin  begyndelse, 
blev  staven  delt  i  Ottawa  Ontario  stav 
og  Montreal  Quebec  Mount  Royal 
stav,  hvorved  grundlaget  for  fremtidig 
vækst  og  udvikling  blev  lagt.  □ 

(Første  del) 


EN  UNG 

BRITISK  SØMANDS 

EVENTYR 


William  G.  Hartley 

Det  var  november  måned,  og  for 
William  Wood  var  gåturen  hen 
over  det  tågede  landskab  hårdt  arbejde 
-  følelsesmæssigt.  Den  unge  slagter- 
lærling var  lige  blevet  fyret.  Og  netop 
på  et  tidspunkt,  hvor  godt  arbejde  var 
vanskeligt  at  finde!  Han  følte  sig  såret 
indvendigt  -  eller  måske  var  det  vrede? 
Havde  han  ikke  udført  meget  godt 
arbejde  for  Mr.  Blaxall?  Men  alligevel 
var  William  blevet  fyret,  bare  fordi  han 
var  blevet  en  sidste  dages  hellig.  Og 
mens  han  langsomt  vandrede  afsted, 
spekulerede  han  på  hvordan  hans 
forældre  ville  reagere  på  disse  hans  nye 
omstændigheder.  Siden  Williams  fød- 
sel i  1 837  havde  hans  forældre  opdra- 
get ham  til  at  være  et  pligtopfyldende 
medlem  af  den  engelske  statskirke. 
Hans  mor,  der  var  et  hengivent  kirke- 
medlem, indskrev  ham  som  meget  ung 
i  en  „børneskole",  hvor  han  foruden 
alfabetet  lærte,  at  „der  er  en  Frelser, 
som  døde  for  alle  mennesker".  Søn- 
dagsskolegang i  årevis  lærte  drengen 
„ærbødighed  for  alle  guddommelige 
ting",  som  han  selv  benævnte  det. 
Williams  første  kontakt  med  de  sidste 
dages  hellige  kom  øjensynligt,  da  han 
var  1  3  år  gammel.  Mens  han  var  i  byen 
for  sin  far,  standsede  han  op  ved  et 
vindue,  hvor  nogle  nysgerrige  drenge 
kikkede  ind.  En  herre  kom  pludselig  til 
og  førte  drengen  indenfor,  hvor  et 
mormonmøde  netop  skulle  begynde. 
„Jeg  satte  mig  i  et  hjørne  af  salen," 
fortæller  han,  „og  tænkte  at  det  var  et 
løjerligt  lokale  og  ikke  rigtig  egnet  til 
administrering  af  den  hellige  nadver." 
Men  nadveren  blev  omdelt,  salmer 
blev  sunget,  og  talere  talte.  Den  sidste 
taler  var  en  britisk  omvendt,  Charles 
Penrose,  som  senere  tjente  i  Det  øver- 
ste   Præsidentskab.    „Hans   tale    om 


William  Wood 


guddommen  kuldkastede  alle  mine 
forvirrede  tanker  om  Gud,"  siger  Wil- 
liam. „Hvis  nogen  sinde  en  prædiken 
havde  rørt  et  hjerte,  så  gjorde  denne 
netop  det  ved  mig." 
År  efter  år  syntes  udfordringerne  til 
Williams'  barnetro  at  øges.  Som  15- 
årig  forlod  han  sit  hjem  for  at  blive 
slagterlærling,  og  hans  første  vært,  der 
var  religiøst  uafhængig,  forsøgte  for- 
gæves at  omvende  sin  unge  logeren- 
de. „Den  oplevelse,"  indrømmer  Wil- 
liam, „rokkede  særdeles  meget  ved 
mine  religiøse  synspunkter."  Han  dis- 
kuterede også  religion  med  nogle  ka- 
tolske søstre,  når  han  afleverede  sine 
sædvanlige  leveringer  af  kød  til  et 
nærliggende  kloster. 
På  dette  tidspunkt  fik  William  at  vide, 
at  hans  gode  ven,  John  M.  Bridge, 
havde  sluttet  sig  til  de  sidste  dages 
hellige.  William  bebrejdede  John  for  at 
have  gjort  det,  „for  mormonerne  havde 

da  et  meget  dårligt  omdømme  hos  alle 
gode  mennesker  i  min  by".  Men  en 
aften  efter  arbejdetforklarede  John  det 
gengivne  evangeliums  principper  til 
sin  tidligere  skolekammerat.  William 
følte,  at  lærdommene  var  fornuftige 
nok,  så  han  indvilgede  i  at  tage  med  til 
de  sidste  dages  helliges  møde  i  Mal- 
don  i  Essex.  Der  gjorde  både  fæl- 
lesskabet og  lærdommene  indtryk  på 
ham. 

Tre  uger  efter  at  John  første  gang 
diskuterede  mormonismen  med  ham, 
bad  William  de  rejsende  ældster,  Jo- 
seph Silver  og  John  Lindsay,  om  at 
døbe  sig.  Sent  i  april  måned  1 855  blev 
han  døbt  ved  byen  Maldon  i  Blackwa- 
ter  River.  Kort  tid  senere  blev  han 
ordineret  til  præst  i  det  aronske  præ- 
stedømme. 

Men  at  finde  religiøs  fred  havde  sin 
pris:  „Det  rygtedes  snart,  at  jeg  var 
blevet  mormon;  og  jeg  blev  drillet  og 
kaldt  gamle  Joe  Smith  og  gamle  Brig- 
ham Young,  og  de  blev  beskyldt  for 
mange  ting,  og  det  blev  jeg  også." 
Venner,  slægtninge,  kunder  og  tidlige- 
re søndagsskolelærere  forsøgte  at  vise 
mig,  jeg  havde  taget  fejl.  I  det  meste  af 
1855  fulgtes  han  med  en  anden  ny 
præst  (som  senere  skulle  blive  hans 
svigerfar),  Samuel  Gentry,  og  sammen 
ledede  de  gudstjenester  under  åben 
himmel  i  de  omkringliggende  lands- 
byer. Williams  slægtninge  overværede 
somme  tider  disse  møder  for  at  høre, 
som  de  sagde,  lille  Billy  prædike,  selv 
om  bror  Gentry  var  den,  der  prædike- 
de, og  William  hjalp  til  ved  at  opsende 
bønnerne.  Nogle  af  slægtningene 
latterliggjorde  ham  åbenlyst,  men  en 
sådan  behandling  fik  kun  William  til  at 
klynge  sig  endnu  stærkere  til  sand- 
hedsprincipperne. 


Mr.  Blaxall,  hvis  familie  havde  delt 
deres  kirkestol  med  William  mangen 
en  søndag,  prøvede  også  på  atgenom- 
vende  sin  unge  lærling.  Men  dybt- 
gående diskussioner  omvendte  ingen 
af  dem.  Til  sidst  gav  mr.  Blaxall  af  frygt 
for  at  miste  så  værdifuld  en  kunde  som 
den  lokale  præst,  William  valget  mel- 
lem to  muligheder:  „Enten  må  du 
opgive  mormonismen  eller  finde  dig  et 
andet  arbejde." 

„Mester,"  svarede  den  unge  mand, 
„jeg  vil  aldrig  opgive  min  tro,  så  jeg  vil 
forlade  min  plads  hos  Dem." 
Uden  arbejde  måtte  den  nyomvendte, 
skuffede  unge  mand  forklare  sin  nye 
situation  for  sine  forældre,  som  for 
nylig  var  flyttet  til  Queensborough  på 
øen  Sheppy  ved  udmundingen  af 
Themsen.  Hans  største  ønske  var  nu  at 
emigrere  til  Zion,  sådan  som  så  mange 
briter  havde  gjort  det,  og  på  vejen 
prøvede  han  at  finde  på  måder,  hvorpå 
han  kunne  tjene  nok  penge  til  at  rejse 
helt  til  Utah. 

William  blev  budt  varmt  velkommen  af 
sine  forældre  i  deres  nye  hjem.  Men  da 
de  blev  bekendt  med,  hvorfor  han 
havde  mistet  sit  arbejde,  tryglede  de 
ham  om  at  kvitte  mormonismen  og 
vendte  tilbage  til  arbejdet  hos  mr. 
Blaxall.  „Min  kære  mor  var  meget 
bedrøvet,"  siger  William.  De  var  be- 
kymrede, fordi  han  gik  glip  af  en  god 
løn  og  kunne  ikke  se  nogen  trøst  i  hans 
religiøse  optimisme.  „Jeg  sagde  til 
dem,  at  jeg  var  i  Guds  hænder,  og 
eftersom  jeg  havde  adlydt  hans  befa- 
linger, havde  jeg  tro  på,  at  jeg  nok 
skulle  finde  arbejde." 
Fuldt  overbevist  om  dette  gik  William 
med  sin  fars  hjælp  i  gang  med  at  lede 
efterarbejde.  Han  opdagede,  at  Sheer- 
ness   kajer   var   umådeligt   travle    på 

grund  af  Krimkrigen,  der  netop  da 
rasede  på  den  anden  side  af  Det  sorte 
Hav,  hvor  britiske,  franske  og  tyrkiske 
tropper  kæmpede  mod  de  russiske 
styrker. 

En  slagter  ved  navn  Fillmore,  der  på 
kontrakt  leverede  kød  til  de  britiske 
militærenheder,  mente  at  William  var 
for  ung  og  uerfaren  at  engagere.  Men 
da  han  havde  set  drengen  demonstrere 
sine  evner  til  at  skære  kødet,  engagere- 
de slagteren  ham.  Lønnen?  Mere  end 
dobbelt  så  meget,  som  mr.  Blaxall 
havde  betalt!  „Jeg  tror  endnu  i  dag," 
skrev  William  60  år  senere,  „at  stignin- 
gen i  lønnen  .  .  .  var  en  velsignelse  fra 
Herren,  fordi  jeg  ikke  ville  opgive 
mormonismen,  og  som  svar  på  mine 
bønner  og  til  en  bestemt  hensigt  om  at 
ville  med  i  indsamlingen  til  bjergenes 
dale." 

Da  William  senere  beskadigede  sin 
ryg,  da  han  løftede  en  kvart  okse,  tog 
han  til  samme  løn  arbejde  som  hav- 
nearbejder. Aktiviteterne  i  havnen  fas- 
cinerede ham,  og  han  studerede  om- 
hyggeligt de  daglige  ankomster  og 
afrejser  af  de  mange  skibe,  der  benyt- 
tede havneanlægget.  En  dag  hørte 
han,  at  et  britisk  militærfartøj,  HMS 
Eurotas,  snart  ville  sejle  til  Sydhavet, 
og  han  udtænkte  straks  en  plan  om  at 
komme  til  Zion.  Han  lod  sig  hverve  til 
den  britiske  flåde  og  hyre  som  slagter 
på  Eurotas,  idet  han  håbede  en  dag  at 
kunne  gå  i  land  i  Californien  og  derfra 
rejse  til  Utah. 

Men  da  først  den  gamle  28  kanoner 
store  fregat,  der  var  blevet  ombygget  til 
motorskib,  forlod  havnen,  svandt  hans 
emigrationshåb.  Ved  et  overraskende 
møde  ombord,  åbnede  den  komman- 
derende officer  sine  hemmelige  ordrer 
og  bekendtgjorde  mandskabet: 


„Mænd,  vi  sejler  til   Krim,  til   krigs- 
skuepladsen!" 

Da  skibet  kun  var  bemandet  med  halv 
styrke  af  sømænd,  lærte  William  snart 
forskellige  sømandskundskaber.  Som 
han  senere  skrev:  „Jeg  havde  ikke  blot 
mit  arbejde  som  slagter  at  passe,  men 
når  jeg  var  færdig  med  det,  måtte  jeg 
hjælpe  til  med  det,  som  kanonererne 
gjorde.  Disse  kanonerer  er  næsten  altid 
dygtige  sømænd.  .  .  Jeg  arbejdede 
derfor  under  meget  praktisk  anlagte 
mænd  og  lærte  en  masse  sømandsar- 
bejde,  som  jeg  altid  siden  har  fundet 
meget  nyttigt,  selv  i  Utah." 
Lissabon,  Gibraltar,  Algier,  Malta, 
Konstantinopel.  Hvert  sted  gik  William 
i  land  for  at  købe  kød  til  besætningen. 
Og  hele  vejen  modtog  de  „frygtelige" 
krigsrapporter  fra  Krim. 
Efter  at  have  krydset  ud  for  Krim- 
halvøen, lagde  Eurotas  sig  uden  for 
Sevastopol,  en  by,  hvorfra  britiske  og 
allieredetropper  havdedrevetde  russi- 
ske enheder  bort  efter  frygtelige  tab  på 
begge  sider.  Til  Williams  store  glæde 
fandt  han  blandt  de  tusinder  af  solda- 
ter, der  var  stationeret  i  området,  nok 
sidste  dages  hellige  til  at  en  felt- 
menighed kunne  etableres.  Han  deltog 
ivrigt. 

Da  freden  blev  erklæret,  lastede  Euro- 
tas de  overskydende  krigsmaterialer  og 
sejlede  tilbage  til  Sheerness.  William 
besøgte  kort  sin  familie,  der  var  meget 
forbavsede  over,  at  den  særegne  reli- 
gion, som  de  kaldte  den,  stadig  stod 
øverst  i  hans  tanker,  og  i  de  lokale 
helliges.  Han  lod  sig  derpå  mønstre  for 
de  næste  fire  år  på  HMS  Retribution, 
og  kom  ombord  med  meget  gode 
anbefalinger  for  sine  evner  som  slagter 
og  sømand. 
„Jeg  havde  mit  almindelige  arbejde 

som  slagter,  og  jeg  havde  en  nydelig 
lille  slagterbutik,  som  jeg  havde  fuld- 
stændig kontrol  over.  Alt  deri  blev  hver 
dag  inspiceret  af  kommandanten,  der 
ville  kontrollere,  at  alting  var  i  orden  og 
rent  ...  på  dette  lille  sted  tilbragte  jeg 
meget  af  min  tid  i  de  fire  år  og  fire 
måneder." 

Retribution  hentede  materiel  fra  Krim- 
krigen i  Middelhavet.  Den  fandt  et 
fartøj,  der  var  forlist  i  den  arktiske  is.  Og 
i  marts  1 857  kom  der  ordre  til  at  rejse 


halvvejs  rundt  om  jorden  for  at  styrke 
en  kinesisk  eskadron,  dog  med  et  stop 
undervejs  for  at  hjælpe  med  til  at 
standse  et  oprør  i  Peru. 
I  Rio  de  Janeiro  gik  sømanden  i  land 
for  at  hjælpe  med  ved  indkøb  af 
fjerkræ,  kød  og  frugt  til  mandskabet, 
klar  over,  at  han  var  en  af  de  første 
sidste  dages  hellige,  der  trådte  i  land  i 
Brasilien. 

På  Williams  21  -års  fødselsdag  den  1 . 
maj  1 858  fik  han  og  den  øvrige  besæt - 


Wi/iiam  har  identificeret  det  andet  skib  fra  højre  på  denne  radering  som  det,  hvorpå 
han  tjente  på  Det  kinesiske  Hav  i  1850erne. 

ning  landlov  i  Honolulu  på  Hawaii. 
William  havde  forud  hørt,  at  præsident 
Brigham  Young  havde  sendt  missio- 
nærer til  Sydhavsøerne,  så  den  unge 
William   prøvede   at   lokalisere   nogle 


Hans  søgen  efter  Zion  førte 

ham  ind  i  kamp  og  omkring 

i  verden 


hellige,  men  kunne  ikke  finde  spor  af 
dem.  Uden  at  han  vidste  noget  om  det, 
havde  kirken  kaldt  missionærerne 
hjem  fra  Stillehavet,  så  de  kunne  hjæl- 
pe med  til  at  forsvare  Zion,  hvis  det 
blev  nødvendigt,  mod  en  USA-hær, 
som  var  på  vej  mod  Utah.  Ironisk  nok 
forlod  de  sidste  ældster,  der  havde 
arbejdet  på  Hawaii,  øerne  den  selv 
samme  dag,  som  William  landede  i 
Honolulu. 

Sømanden,  en  isoleret  mormon,  afskå- 
ret fra  kontakt  med  kirken,  vedblev 
alene  at  nære  sin  tro.  Han  læste  og 
genlæste  „kirkens  bøger",  som  han 
havde  bragt  med  sig.  Som  præst  i  det 
aronske  præstedømme  kendte  han  til 
præstens  myndighed  til  at  administre- 
re nadveren,  så  han  følte  sig  berettiget 
til  at  holde  sine  egne  nadvermøder  i  sit 
„kødhus"  ombord  på  skibet.  „Jeg  bad 
ofte  til  Herren,"  siger  han,  „og  tryglede 
ham  om  at  ville  acceptere  min  admini- 
strering af  nadveren."  Om  søndagen 
vendte  William  efter  skibets  gudstje- 
neste tilbage  til  sin  kahyt,  „jeg  anbrag- 
te beskøjter  og  vand  på  et  bord,  hvorpå 
jeg  bad  en  bøn  og  udtalte  velsignelsen 


over  brødet  og  vandet,  som  jeg  deref- 
ter spiste  og  drak.  På  den  måde  mod- 
tog jeg  megen  åndelig  styrke."  Da 
Retribution  nogle  uger  senere  ankom 
til  Hong  Kong,  var  Frankrig  og  Storbri- 
tannien i  krig  med  Kina.  Sammen  med 
Cruiser,  Furious,  Lee  og  Dove  tog 
Retribution  del  i  stridighederne  i  man- 
ge måneder.  Eskadronen  hjalp  med  til 
at  afslutte  krigen  ved  at  sejle  op  ad 
Yangtsefloden  til  Nanking,  hvor  den 
involveredes  i  et  frygtelige  slag  og 
bombarderede  byen  til  alle  deres  kano- 
ner tav  stille.  Da  der  den  næste  dag 
blev  skudt  på  Retribution  fik  den 
alvorlige  skader,  og  William  så  i  rædsel 
til,  da  en  sømands  ene  ben  blev  skudt 
af,  og  en  af  hans  kammerater,  der  ilede 
ham  til  hjælp,  fik  en  arm  skudt  af. 
Retribution  sendte  skud  og  kartæsker 
ind  med  24-punds  raketter,  der  satte 
store  bygninger  i  brand  og  fik  folk  til  at 
flygte  i  tusindvis.  I  løbet  af  få  dage 
overgav  den  kinesiske  regering  sig,  og 
Retribution  vendte  tilbage  til  de  briti- 
ske dokker  i  Hong  Kong. 
Derefter  kom  der  ordre  til  at  eskortere 
en  særlig  yacht  til  Japan,  hvor  den 
skulle  foræres  til  den  japanske  kejser 
som  gave  fra  den  britiske  regering. 
Japan  havde  kun  fire  år  tidligere  åbnet 
sine  havne  og  sin  handel  for  folk 
vestfra,  et  resultat,  der  var  opnået  af 
USA-kommandant  Matthew  C.  Perrys 
berømte  besøg  der  i  1 854.  William  var 
som  en  af  de  første  europæere  og 
måske  den  første  sidste  dages  hellige 
der  besøgte  dette  land,  begejstret  over 
sit  besøg.  Japanerne  efterlod  et  dybt 
indtryk  på  ham.  „Jeg  kunne  mærke  en 
speciel  ånd  i  dem  i  højere  grad  end  hos 
noget  andet  folk,  jeg  har  truffet,  og  jeg 
følte  lyst  til  at  prædike  evangeliet  for 
dem."  Mange  år  senere  bad  han  ofte 

som  en  halvfjerds  i  Utah  om  at  måtte 
blive  kaldet  til  en  mission  i  Japan,  men 
han  var  for  gammel  til  sådan  tjeneste, 
da  ældste  Heber  J.  Grant  i  1901 
åbnede  kirkens  første  mission  der. 
Retribution  fortsatte  sin  jorden-rundt 
patruljering  ved  at  slutte  sig  til  den 
britiske  Ostindien  eskadron.  Skibet 
holdt  i  tre  måneder  ud  for  Ceylon  (Sri 
Lanka),  hvor  det  reddede  penge,  ma- 
skineri og  andre  værdier  fra  et  sunket 
skib. 

Ikke  længe  efter  at  have  forladt  Ceylon 
ramte  Retribution  et  uafmærket  koral- 
rev, der  splintrede  skibets  bund.  For  at 
blokere  den  farlige  lækage  udspændte 
de  en  stor  presenning  under  skibet  og 
over  hullet,  hvorpå  de  med  fuld  fart 
søgte  havn.  Men  mens  skibet  var  i 
britisk  tørdok  i  Bombay  i  Indien  for  at 
blive  repareret,  hvilket  tog  tre  måneder, 
blev  besætningen  angrebet  af  kolera. 
„Jeg  blev  ramt  af  sygdommen,"  skrev 
William,  „og  bragt  til  hospitalsskibet. 
Jeg  bad  til  Herren  om  at  skåne  mig." 


Han  kom  sig  og  hjalp  derefter  med  at 
pleje  det  øvrige  mandskab. 
Den  reparerede  Retr  i  butions  sidste 
store  opgave  blev  at  hjælpe  to  store 
dampskibe  med  at  lægge  det  første 
undervandstelefonkabel  fra  Indien  til 
Det  rode  Hav  -  fra  Karachi  til  Aden.  Så 
kom  der  ordre  i  1860  om  at  vende 
hjem.  Williams  skib  gik  mod  sydvest 
over  Ækvator,  rundt  om  Kap  det  gode 
Håb,  og  langs  Afrikas  vestkyst,  igen 
over  Ækvator  en  sidste  gang,  og  fuld- 
førte sin  tre-års  verdensomspændende 
mission  med  at  ankre  op  på  dokken  i 
Portsmouth  den  20.  december.  I  det 
øjeblik  blev  William  Wood,  ung  britisk 
sømand,  en  af  de  første  hvis  ikke  den 
første  sidste  dages  hellige,  som  havde 
rejst  hele  jordkloden  rundt.  Med  en 
medalje  for  modig  tjeneste  i  lommen 
skyndte  han  sig  hjem  og  overraskede 
familien,  netop  som  de  satte  sig  for  at 
spise  deres  julemiddag.  □ 

(Fortsættelse  følger  i  næste  nummer) 

FOCUS  PÅ 
MISSIONERING 


Mens  jeg  var  missionær  i  Quito, 
den  smukke  hovedstad  i  Equa- 
dor,  traf  jeg  et  ungt  medlem  af  kirken, 
som  var  et  eksempel  på,  hvad  det 
betyder  at  give  sig  selv  fuldstændigt 
hen  i  arbejdet  med  at  omvende  vore 
medmennesker.  Hendes  hjem  var 
blandt  de  ringeste  i  Quito  -  hendes 
hjerte  blandt  de  største. 
Jeg  vil  aldrig  glemme  den  første  gang, 
jeg  traf  hende.  Hun  var  meget  lille, 
højst  1  50  cm,  og  hendes  lysebrune  hår 
hang  ned  til  skulderen  med  en  let 
bøjning  opad.  Men  hvad  der  adskilte 
hende  fra  de  andre  piger  på  hendes 
alder,  var  at  hun  ikke  havde  nogen 
tænder.  Det  ville  ikke  have  været 
usædvanligt,  hvis  hun  havde  været 
gammel,  men  Mirian  var  kun  19. 
„Hvad  er  der  sket  med  Mirians  tæn- 
der?" spurgte  jeg  min  kammerat,  da  vi 
lidt  senere  forlod  hendes  hjem. 
„Det  har  jeg  også  spekuleret  på," 
svarede  han,  „men  ingen  har  nogen 
sinde  sagt  noget  om  det." 
Mysteriet  blev  glemt  et  stykke  tid, 
mens  vi  havde  travlt  med  at  missionere. 
Men  en  uge  efter  vores  første  besøg 
vendte  vi  tilbage  til  Mirians  hjem. 
Hendes  far,  bror  Sanchez,  var  død  et  år 
før,  og  det  havde  skabt  mange  vanske- 
ligheder for  familien.  Søster  Sanchez 
måtte  nu  arbejde  dagen  lang  som 
vaskekone  i  den  anden  ende  af  byen 
og  for  en  lille  løn.  Og  som  følge  deraf 
havde  Mirian  været  nødt  til  at  holde  op 
med  sin  skolegang  for  at  kunne  være 
hjemme  og  tage  sig  af  familien,  mens 
hendes  mor  var  på  arbejde.  De  havde 
også  været  nødt  til  at  flytte  fra  deres 
gamle  nabolag  til  dette  lille  etværelses 
hus.  Vi  kunne  ikke  lade  være  med  at 
bekymre  os  for  deres  velbefindende  og 
lovede  lejlighedsvis  at  besøge  dem. 


Denne  bestemte  dag  kom  Rosa,  en  af 
Mirians  veninder,  en  ikke-mormon, 
også  på  besøg,  og  Mirian  foreslog,  at 
vi  skulle  lære  hende  en  lille  smule  om 
evangeliet.  Vi  gav  hende  en  del  af  en 
lektie,  men  det  blev  snart  tydeligt,  at 
hun  ikke  var  interesseret.  Ikke  desto 
mindre  spurgte  vi  hende,  om  vi  måtte 
komme  og  fortælle  de  andre  medlem- 
mer af  hendes  familie  om  evangeliet, 
og  det  sagde  hun  ja  til. 
Næste  dag  gik  vi  til  familien  Sanchez' 
hjem  og  bad  Mirian  gå  med  os  på 
besøg  hos  Rosas  familie.  Til  vores 
forbavselse  ønskede  hun  ikke  at  tage 
med  os  og  kom  med  en  række  tvivl- 
somme undskyldninger  for  ikke  at 
være  i  stand  til  at  gå.  Vi  var  klar  over,  at 
hun  skjulte  noget  for  os  og  bad  hende 
fortælle,  hvad  der  var  galt.  Og  så 
forklarede  hun  det. 
Rosa  boede  i  det  nabolag,  hvor  Mirian 
havde  boet,  før  faderen  døde,  fortalte 
hun  os.  Efter  hans  død  begyndte  folk 
der  omkring  at  sprede  rygter  om  Mi- 
rians mor. 


De  havde  slået  og 

latterliggjort  hende.  Kunne 

hun  dele  evangeliet  med 

dem? 


„En  aften  havde  jeg  fået  nok,  så  jeg  gik 
ud  for  at  forsvare  min  mor  og  det,  som 
jeg  vidste  var  rigtigt.  Nogle  mennesker 
i  nabolaget  bestemte  sig  til  at  give  mig 
en  ordentlig  omgang,  som  jeg  aldrig 

ville  glemme.  De  begyndte  at  slå  mig, 
idet  de  mest  ramte  mig  i  ansigtet.  Det 
var  ved  den  lejlighed  jeg  mistede  alle 
mine  tænder,"  sagde  hun  og  pegede 
på  munden. 

Efter  at  hun  havde  fortalt,  hvad  der  var 
sket,  syntes  hun  lettet  og  sagde,  at  hun 
gerne  ville  gå  med  os,  hvis  vi  virkelig 
ønskede  det.  Vi  var  imponeret  over 
hendes  mod  og  var  enige  om,  at  hun 
burde  komme  med. 
Aftenen  for  aftalen  kom,  og  min  kam- 
merat og  jeg  gik  op  ad  gangen  til 
familien  Sanchez.  Søster  Sanchez  kom 
til  døren  med  misbilligelse  i  sit  udtryk. 
„Jeg  ønsker  ikke,  at  min  datter  skal 
vende  tilbage  til  det  forfærdelige  sted," 
sagde  hun  med  eftertryk.  Vi  vidste  ikke, 
hvad  vi  skulle  sige,  men  Mirian  gjorde. 
Vi  lyttede  tavst,  mens  hun  bar  sit 
vidnesbyrd  for  moderen  om,  at  hun 
vidste,  at  der  var  en  særlig  anledning 
til,  at  hun  måtte  gå  med  os.  Tøvende 
indvilgede  søster  Sanchez,  men  kun 
efter  at  vi  højtideligt  havde  lovet,  at 
hun  ville  vende  tilbage  med  det  sam- 
me, skulle  der  opstå  problemer. 
Ulykkeligvis  viste  det  sig,  at  Rosas 
familie  ikke  var  interesseret  i  at  høre  om 
kirken.  Da  vi  gik  derfra,  begyndte 
Mirian  at  fortælle  os  om  de  andre 
familier  i  nabolaget,  deriblandt  en 
mand,  som  hun  nogen  tid  var  gået  ud 
sammen  med,  indtil  hun  havde  opda- 
get, at  han  var  en  meget  verdsligt 
anlagt  mand  med  nogle  meget  dårlige 
vaner.  Ånden  talte  til  mig,  og  jeg  holdt 
fast  ved,  at  Mirian  skulle  tage  med  os 
hen  til  ham.  Selv  om  hun  var  noget 
betænkelig,  førte  hun  os  ad  en  sti  til  det 
hus,  hvor  Luis  boede  sammen  med 
sine  forældre  og  en  søn.  Da  han  kom  til 
døren,  syntes  han  forbavset  over  at  se 
os  men  indbød  os  at  komme  indenfor 


og  lyttede  intenst  til  det  budskab,  vi 
gav  ham.  Da  vi  var  færdige  med 
lektien,  fortalte  han  os  om  sit  ret  nye 
ønske  om  at  slutte  sig  til  Guds  sande 
kirke,  men  han  vidste  ikke,  hvilken  det 
var,  og  hvordan  han  skulle  finde  den. 
Han  havde  allerede  været  gennem  de 
første  skridt  af  omvendelse  men  følte 
behovet  for  at  gøre  noget  mere.  Han 
erklærede,  at  hans  hjerte  sagde  ham,  at 
vi  virkelig  var  repræsentanter  for  Her- 
rens sande  kirke.  Han  blev  døbt  en  uge 
senere. 

Med  den  fortsatte  hjælp  fra  Mirian  og  i 
forbindelse  med  Luiz'  assistance,  døb- 
te vi  lige  ved  25  mennesker  i  det 
nabolag  i  løbet  af  seks  uger. 
Jeg  vil  aldrig  glemme,  dengang  vi 
bestemte  os  til  at  tale  med  dem,  som 
tidligere  havde  maltrakteret  Mirian  så 
slemt.  Som  om  intet  var  sket  mellem 
dem,  hjalp  Mirian  med  at  undervise 
disse  familier,  hvoraf  adskillige  blev 
omvendt  til  evangeliet. 
På  grund  af  hendes  store  tro  på  Herren 
og  hans  kraft  til  at  beskytte,  havde 
Mirian  overvundet  sin  frygt  for  sine 
medmennesker  og  havde  hjulpet  med 
til  at  undervise  disse  mennesker  i 
evangeliet,  der  rent  fysisk  havde 
skæmmet  hende  for  livet.  Mange  af 
dem  ærer  nu  hendes  navn,  fordi  hun 
tilgav  dem  og  bragte  dem  Jesu  Kristi 
evangelium.  □ 


Redaktørens  kommentar:  Mirian  døde 
som  følge  af  en  perforeret  blindtarm  ikke 
længe  efter  at  ovennævnte  begivenheder 
indtraf.  Men  ikke  før  hun  havde  udført  en 
storartet  medlemsmission  og  givet  andre 
et  godt  eksempel  at  følge. 

FOKUS  PÅ  MISSIONERING 


Det  var  en  af  disse  varme  sommer- 
eftermiddage, den  slags  dage, 
hvor  man  har  lyst  til  dagdrømme  og 
glemme  alt  om  arbejde  og  studier. 
Mens  jeg  havde  været  på  mission, 
havde  den  slags  dage  været  de  van- 
skeligste at  holde  tankerne  om  arbej- 
det. Nu  var  det  på  samme  måde  med 
skolen.  Lige  siden  før  middag  havde 


jeg  været  oppe  i  bakkerne  øst  for 
universitetet  for  at  samle  forskellige 
slags  rødder.  Min  laboratoriekammerat 
og  jeg  havde  indsamlet  dem  til  et 
botanikprojekt.  Det  havde  taget  os  lige 
ved  dobbelt  så  lang  tid,  som  det  burde 
have,  fordi  vi  brugte  lige  så  megen  tid 
på  at  jage  efter  sommerfugle  som  på  at 
samle  rødder.  Da  vi  endelig  var  blevet 

færdige,  havde  min  kammerat  givet 
mig  en  tur  i  sin  bil  tilbage  til  civilisatio- 
nen, hvorefter  jeg  tog  en  bus  hjemad. 
Det  var  fredag  eftermiddag,  og  med 
den  dejlige  indflydelse  af  denne  tidlige 
sommerdag  endnu  i  tankerne,  bestem- 
te jeg  mig,  mens  jeg  sad  i  bussen,  til  at 
hellige  lørdag  til  solrige  strande  og 
køligt  vand. 

Jeg  var  begyndt  at  forestille  mig  dagen 
lidt  mere  detaljeret,  da  bussens  brems- 
er hylede,  og  jeg  så  en  lille  Chicano- 
dreng stå  på  foran  i  bussen.  Vognen 
var  kun  halv  fyldt.  Der  var  flere  tomme 
pladser  mellem  det  forreste  af  vognen 
og  der,  hvor  jeg  sad,  så  jeg  tænkte  ikke 
mere  på  ham.  Stirrende  ud  af  vinduet 
lod  jeg  tankerne  flyve  og  beskæftige 
sig  med  min  tænkte  weekend. 
Men  lige  som  jeg  var  tilbage  fra  mine 
dagdrømme,  fik  jeg  ud  gennem  øjen- 
krogen øje  på  den  dreng  endnu  en- 
gang. Han  var  gået  forbi  to  tomme 
pladser  og  syntes  at  komme  lige  ned 
mod  pladsen  ved  siden  af  mig.  Han  var 
vel  omkring  ni  eller  ti  år  gammel,  klædt 
i  ret  falmede  men  rene  bukser  og  en 
rødternet  skjorte.  Skjorten  forekom  en 
smule  for  stor  og  kunne  måske  have 
tilhørt  hans  større  bror.  Idet  han  nær- 
mede sig,  kikkede  jeg  demonstrativt  ud 
af  vinduet  og  håbede  han  ville  gå 
videre  og  sætte  sig  på  en  af  de  tomme 
pladser  bagved.  Men  det  gjorde  han 
ikke. 

„Hej,"  sagde  han,  idet  han  satte  sig 
ved  siden  af  mig.  Han  havde  et  smil  så 
stort,  at  det  forekom  halvanden  gang 
for  stort  til  hans  ansigt.  Jeg  ville  helst 
ikke  smiletilbage,  men  hans  smil  varalt 
for  smittende;  jeg  kunne  ikke  lade  være 
med  at  smile  til  ham. 
„Hallo!"  svarede  jeg,  idet  jeg  prøvede 
at  genindtage  min  afvisende  holdning. 


„Dejlig  dag  i  dag,  ikke?"  sagde  han. 
„Jo,"  svarede  jeg,  „det  er  en  dejlig 
dag."  Denne  gang  lykkedes  det  mig  at 
lade  være  med  at  smile,  og  jeg  vendte 
mig  igen  og  kikkede  ud  af  vinduet  i  håb 
om,  at  det  ville  slutte  samtalen.  Det  var 
en  dag,  der  var  alt  for  egnet  til  dag- 
drømmeri, til  at  man  burde  spilde  den 
med  at  snakke  med  sådan  en  lille  dreng 
om  vejret.  Der  var  stille  et  øjeblik,  og 
jeg  begyndte  igen  at  slappe  af.  Jeg 
begyndte  at  forestille  mig,  at  jeg  spille- 
de volleyball  på  stranden. 
„Hej  mister,  er  De  gift?" 
„Hvad  siger  du?"  spurgte  jeg,  idet  jeg 
vendte  mig  om  mod  drengen.  Hans 
smil  var  om  muligt  blevet  endnu  bre- 
dere end  før. 
„Er  De  gift?" 

„Nej,"  svarede  jeg  køligt,  i  håb  om  at 
han  kunne  forstå,  at  jeg  ikke  ønskede 
at  tale  med  ham. 

„Åh,"  sagde  han,  idet  han  skuffet  så 
ned,  og  smilet  forsvandt.  Det  var,  som 
om  jeg  et  øjeblik  havde  skuffet  ham. 
Han  tænkte.  Og  så  et  øjeblik  efter  så 
han  igen  op  med  øjnene  klarere  end 
nogen  sinde.  „Men  De  skal  da  snart 
giftes,  ikke?" 

Jeg  prøvede  at  lade  være  med  at  smile, 
men  hans  øjne  og  hele  rækken  af 
tænder  gjorde  det  umuligt.  „Jo,"  sva- 
rede jeg.  „Det  tror  jeg  nok  jeg  vil." 
„Og  når  De  bliver  gift  mister,  vil  De 
elske  Deres  kone?" 
Denne  gang  overraskede  han  mig.  Det 
spørgsmål  syntes  helt  ved  siden  af,  når 
det  kom  fra  nogen  så  ung.  Det  forekom 
mig,  at  han  søgte  at  lede  samtalen  hen 
på  noget  bestemt,  men  jeg  var  ikke 
sikker  på  hvad.  „Selvfølgelig,"  svarede 
jeg  forsigtigt.  „Selvfølgelig  vil  jeg  det." 
„Og  når  De  elsker  nogen,  så  vil  De  altid 
ønske  at  være  sammen  med  dem,  vil 

De  ikke  mister,  selv  efter  at  De  dør?" 
Jeg  forstod  pludselig,  hvad  det  var  han 
gjorde.  Han  stillede  mig  et  af  de  gyldne 
spørgsmål.  Han  var  mormon.  Jeg  sad 
der  og  så  på  ham.  Jeg  svarede  ikke;  jeg 
vidste  ikke,  hvad  jeg  skulle  sige.  Hvor 
mange  gange  havde  jeg  stillet  næsten 
de  samme  spørgsmål?  Hvor  mange 
gange  på  busser  og  gader  i  Brasilien, 
mens  jeg  var  på  mission  der?  Men  det 
var  på  min  mission;  det  var  den  gang, 
ikke  nu.  Det  forekom  uforståeligt,  at  de 
samme  ord  blev  gentaget  for  mig  her, 
herhjemme,  af  en  tiårig  dreng.  Bussen 
var  ved  at  standse,  og  drengen  rejste 
sig,  idet  han  tog  noget  fra  lommen  og 
gav  mig  det. 
„Hej  mister,  jeg  skal  af  her.  Tag  det  her. 

Der  står  navnene  på  to  af  mine  gode 
venner  derpå.  Hvis  De  ønsker  at  vide 
mere,  så  ring  dem  op.  Farvel  mister." 
Og  så  var  han  væk. 

Jeg  sad  og  stirrede  på  den  brochure, 
han  havde  givet  mig.  Den  var  foldet 
sammen  på  midten  og  en  smule  iture- 
vet ved  hjørnerne.  Jeg  foldede  den  ud 
og  læste  titlen:  „Frelsesplanen". 

Jeg  var  kommet  hjem  fra  min  mission 
for  næsten  to  år  siden.  Jeg  tog  min 
missionærdagbog,  lysbillederne,  sou- 
venirs og  en  mængde  minder  med  mig 
hjem.  Men  jeg  havde  efterladt  min 
mission  derude.  Hvor  mange  menne- 
sker havde  jeg  fortalt  om  kirken,  efter  at 
jeg  var  kommet  hjem?  Hvor  mange 
gyldne  spørgsmål  havde  jeg  stillet? 
Hvor  mange  ikke-medlemmer  kendte 
jeg,  som  måske  var  interesserede,  hvis 
blot  jeg  bragte  emnet  på  bane?  Jeg  var 
lige  blevet  belært  om  noget  med  hen- 
syn til  missionærer,  som  jeg  ikke  havde 
lært  i  al  den  tid,  jeg  havde  været  på 
mission,  og  jeg  havde  lært  det  af  en  lille 


dreng  med  intet  andet  end  et  vidnes- 
byrd og  et  stort  smil. 
Bussen  var  ved  at  blive  fyldt  med 
passagerer.  Vi  var  nær  ved  byens 
centrum,  og  klokken  var  lige  ved  17.  En 
ung  mand,  forretningsmæssigt  på- 
klædt, satte  sig  ved  siden  af  mig.  Med 
lidt  dårlig  samvittighed  stoppede  jeg 
brochuren  ned  i  skjortelommen  og  så 
ned  på  mine  fødder.  Jeg  tænkte  stadig 
på  den  dreng,  der  på  trods  af  sin  unge 
alder  var  mere  missionær  end  jeg 
nogen  sinde  havde  været.  Jeg  så  op 
igen.  Manden  ved  siden  af  mig  så  ud  af 
vinduet,  tilsyneladende  dagdrømmen- 
de. 

„En  dejlig  dag,  ikke?"  sagde  jeg  uden 
at  tænke. 

„Jo,"  smilede  han  tilbage,  „det  er  en 
dejlig  dag." 

Jeg  sad  et  øjeblik  og  pillede  ved 
brochuren  i  lommen,  og  så  sagde  jeg 
med  mit  allerstørste  smil:  „Er  De  gift?" 
□ 

MORGENGRY 

Ældste  Loren  C.  Dunn  De  halvfjerds'  første  Kvorum 


BUDSKABET 


Jeg  holder  meget  af  at  løbe. 
Tidligt  hver  morgen  under  min  nylige 
udstationering  på  New  Zealand  be- 
gynderjeg med  at  løbe  fra  vort  hjem  på 
Arney  Road  i  Auckland  og  følger 
forskellige  gader,  somme  tider  til  Re- 
muera,  somme  tider  til  One  Tree  Hill. 
For  en  tidlig-morgenløber  på  New 
Zealand  er  der  mange  fordele.  Ikke  blot 
er  landet  iøjnefaldende  med  sin  natur- 
lige skønhed,  men  det  har  også  en  af 
de  mest  imponerende  solopgange  i 
verden.  Nogle  morgener  er  himlen  ét 
lyshav,  idet  de  svulmende  skyer  fanger 
solens  første  stråler.  Andre  morgener 
er  farverne  mere  afdæmpede.  Andre 
dage  igen  er  det  altsammen  gråt  i  gråt 
og  regnfyldt.  Det  er  vanskeligt  at 
forudsige,  hvad  solopgangen  vil  brin- 
ge. Somme  tider  vil  en  tilsyneladende 
storslået  dag  pludselig  blive  overskyet 
og  give  intet  andet  end  mørke  og  regn. 
Somme  tider  bryder  solen  frem  lige  i 
det  helt  rigtige  øjeblik  og  udfolder  et 


strålende  daggry.  Hver  eneste  dag  er 
anderledes.  Den  har  sine  egne  myste- 
rier, sine  egne  overraskelser. 
Er  det  ikke  ligesom  livet  selv?  Vi  ved 
slet  ikke,  hvad  der  kan  forventes  fra 
den  ene  dag  til  den  næste.  Vi  må  tage 
hver  dag,  sådan  som  den  kommer. 
Jesu  Kristi  evangelium  er  ikke  bereg- 
net på  at  skulle  forandre  hver  eneste 
dag  på  mirakuløs  måde  fra  overskyet 
tusmørke  til  strålende  sollys.  Men  det 
er  beregnet  til  at  give  os  et  indre  lys,  en 
styrke,  der  vil  hjælpe  os  til  at  møde  de 
gode  dage  med  påskønnelse  og  de 
dårlige  dage  med  tro  og  beslutsomhed, 
indtil  et  „nyt  daggry"  byder  på  aflast- 
ning. 

„Thi  jeg  ved,  at  hver  den,  der  sætter  sin 
lid  til  Gud,  vil  blive  styrket  i  sine  prøver 
og  trængsler  og  genvordigheder,  og  vil 
blive  ophøjet  på  den  yderste  dag." 
(Alma  36:3) 

For  nogle  år  siden,  da  vi  boede  i 
Boston  i  staten  Massachusetts,  var  jeg 

lige  kommet  gennem  en  særlig  slem 
uge.  Du  ved  nok,  hvad  en  slem  uge  er, 
ikke  sandt?  Det  er  syv  slemme  dage 
lige  efter  hinanden.  Ved  ugens  slut- 
ning følte  jeg  mig  nedtrykt  og  fyldt 
med  selvmedlidenhed. 
Til  sidst  bestemte  jeg  mig  til,  efter  at 
familien  var  gået  til  ro,  at  blive  oppe  og 
virkelig  gå  til  Herren  på  en  mere 
beslutsom  måde,  end  når  jeg  sagde 
mine  almindelige  bønner  morgen  og 
aften. 

Da  jeg  den  aften  knælede  i  mit  arbejds- 
værelse i  stueetagen  i  det  mørke  hus, 
gjorde  forholdene  det  let  for  mig  at 
nærme  mig  Herren  i  den  dybeste 
ydmyghed,  og  frit  gav  jeg  udtryk  for 
mine  inderste  følelser.  Mens  jeg  bad, 
følte  jeg  et  stærkt  behov  for  at  få 
bekræftet,  af  han  var  der,  og  at  han  var 
interesseret.  Fra  tidligere  erfaringer 
vidste  jeg  det,  men  der  er  tidspunkter, 
hvor  man  trænger  til  bekræftelsens 
styrke.  Som  jeg  bad  om  denne  særlige 
anmodning,  fik  jeg  en  bemærkelse- 
sværdig oplevelse.  Jeg  havde  før  haft 
åndelige  oplevelser,  men  dette  var  for 
mig  noget  mere.  Der  kom  en  udgydel- 
se af  Ånden  så  virkelig,  at  jeg  ligefrem 
følte  det.  Den  fyldte  hele  min  sjæl  og 
var  ikke  bare  en  enkel  oplevelse,  men 
kom  igen  og  igen  i  løbet  af  blot  et 
minut  eller  to. 

Jeg  gik  den  aften  fra  det  værelse  med 
en  genbekræftet  og  fuldkommen  vis- 
hed, født  af  Ånden,  at  ikke  blot  lever 
Frelseren,  men  at  han  kendte  mig  og 
var  interesseret  i  mig  med  en  kærlig- 
hed, der  virkelig  var  guddommelig. 
Indflydelsen  af  den  oplevelse  forblev 
hos  mig  i  mange  dage  og  gav  mig  en 


følelse  af  ægte  interesse  for  og  kærlig- 
hed til  mine  medmennesker,  selv  men- 
nesker på  gaden,  som  jeg  ikke  kendte! 
Mens  jeg  tidligere  gik  forbi  dem  så 
godt  som  uden  at  tænke  på  dem,  følte 
jeg  nu  interesse  for  dem  og  omsorg  for 
dem.  Selv  mine  nærmeste  kære  syntes 
mig  endnu  mere  kære.  Jeg  fornemme- 
de et  fællesskab  med  de  hellige  overalt 
og  ønskede  at  tjene  mine  medmenne- 
sker. 

Jeg  husker  ikke  længere  de  prøvelser, 
jeg  på  det  bestemte  tidspunkt  var 
udsat  for.  De  phørte,  sådan  som 
prøvelser  sædvanligvisgør.  Men  jeg  vil 
altid  erindre  den  aftens  oplevelse,  da 
Ånden  helbredte  mig.  Den  genbekræf- 
tede  for  mig,  at  hvis  vore  hjerter  er 
retteligt  indstillet,  kan  vi  gå  til  Herren, 
og  så  vil  han  i  større  eller  mindre  grad 
og  på  den  ene  eller  den  anden  måde 
sende  Åndens  helbredende  indflydel- 
se, og  at  Ånden  ikke  blot  helbreder 
men  også  forener.  Det  behøver  ikke  at 
være  en  enestående  oplevelse,  men 
det  kan  ske  ofte. 

Og  som  hver  ny  dag  begynder  i  vort  liv, 
må  vi  styrke  os  selv  gennem  menings- 
fyldte bønner  og  efterlevelse  af  bude- 
ne. På  den  måde  vil  Helligåndens  lys 
skinne  fra  vort  indre  og  støtte  os.  Den 
vil  hjælpe  ostilatfå  det  mest  mulige  ud 
af  det,  der  ligger  forude.  Den  vil  hjælpe 
os  til  at  forandre  det,  vi  kan,  og  som  bør 
forandres.  Og  den  vil  hjælpe  os  til  at 
blive  fastforankrede,  når  vi  gennemgår 
de  erfaringer,  som  vi  ikke  kan  forandre. 
„Thi  Gud  Herren  er  sol  og  skjold; 
Herren  giver  i  nåde  og  ære;  dem,  der 
vandrer  i  uskyld,  nægter  han  intet 
godt."  (Sal.  84:11)  □ 


Omslaget:  Arkitektgengivelse  af  de  nye  sidste  dages  hellige  templer.  Øverste  række 
fra  venstre  viser  udførelsen  af  templerne  fra  Vesttyskland  og  Chile;  Tonga  og 
Vestsamora;  Korea,  Sverige  og  Sydafrika;  Filippinerne  og  Tahiti.  Den  store  gengivelse 
er  af  udførelsen  af  templet  i  Peru  og  Guatemala. 

